ការសម្ភាសរបស់អ៊ុំស្រី ឈុមចំរើន

ក៖ អ្នកដែលធ្វើការសម្ភាសឈ្មោះ លន់សំប្រាថ្នា អ្នកដែលត្រូវបានធ្វើការសម្ភាសឈ្មោះ អ៊ុំស្រីឈុម ចំរើន។

***ពត៌មានសង្ខេបរបស់អ៊ុំស្រី ឈុមចំរើន***

*ក****៖ អ៊ុំស្រីឈុម ចំរើនៈ មានទីនៅបច្ចុប្បន្ន នៅភូមិអូរដំបងពីរ ឃុំអូរដំបងពីរ ស្រុកសង្កែ ខេត្តបាត់ដំបង។ ហើយ
អ៊ុំមានបងប្អូន១២នាក់។ ហើយស្លាប់អស់២នាក់ ដោយសារតែជំង្ងឺ ពួកគាត់បានស្លាប់នៅជំនាន់សម័យប៉ុលពត ។ ហើយអ៊ុំស្រីបានមានគ្រួសារហើយបានរៀបការនៅឆ្នាំ១៩៩២។​ នៅពេលនោះអ៊ុំស្រីមានអាយុប្រហែលជា២០ឆ្នាំជាងនៅពេលដែលអ៊ុំររៀបការជាមួយនងប្ដីរបស់គាត់។ពីមុននិង ក្រោយពីសម័យប៉ុលពតចប់អ៊ុំស្រីរស់នៅដោយអត់មានម្ដាយឪពុកមើលថែអ៊ុំត្រូវមើលថែខ្លួនឯង។ហើយរកលុយដម្បីទៅរៀននិងចិញ្ចឹមខ្លួនឯង៕ ដោយសារតែជីវភាពខ្វះខាចពេកអ៊ុំបានបោះបង់ចោលការសិក្សាហើយព្យាយាមដើររកលុយដើម្បីចិញ្ចឹមជីវិត។
ជីវិតរបស់អ៊ុំជួបតែភាពលំបាកវេទនាច្រើនតាំងតែពីក្មេងនិងតាំងតែពីជំនាន់សម័យប៉ុលពតមក។អ៊ុំស្រីមិនដែលស្គាល់ពីជីវិតរស់នៅដែលស្រណុកសុខស្រួយយ៉ាងមិចម្ដងឡើងតាំងតែពីកើតមករហូតមិនដែលស្គាល់ថាសុខយ៉ាងមិចរហូតមកដល់ឥឡូវហើយរហូតដល់អ៊ុំបានស្គាល់នូវដំណឹងល្អរបស់ព្រះយេសូវគ្រីស្ទទើបអ៊ុំគិតថាជីវិតរបស់អ៊ុំបានសុខប៉ុន្តែដោយសារតែកូនរបស់គាត់មានជំង្ងឺប្រសៃប្រសាទធ្វើអោយអ៊ុំខានបានទៅព្រះវិហារ។ហើយចាប់តាំងពីពេលនោះគាត់គិតថាជីវិតរបស់គាត់គឺពិបាកហើយវេទនាម្ដងទៀត។***

ក៖ អញ្ចឹងជាដំបូងខ្ញុំសូមជំរាបសួរអ៊ុំ។ ខ្ញុំឈ្មោះលន់ សំប្រាថ្នា, ហើយត្រូវបានសាកលវិទ្យាល័
យមួយមានឈ្មោះថា ប៊ីវ៉ាយយូនៅសហរដ្ឋអាមេរិច! ខ្ញុំត្រូវបានគេអញ្ញើញអោយមកធ្វើការស
ម្ភាសអ៊ុំទាក់ទងទៅនិងជីវប្រវត្តិរបស់អ៊ុំខ្លះនៅក្នុងសម័យប៉ុលពត។ ថាតើអ៊ុធ្លាប់បានឆ្លងកាត់រ
រឿងរ៉ាវអ្វីខ្លះ? ហើយនៅថ្ងៃនេះជាថ្ងៃទៅ ១៥ ខែ ០៤ ឆ្នាំ ២០២០។ តើខ្ញុំអាចសុំអនុញ្ញាតធ្វើការ
សម្ភាសអ៊ុំតើបានដែលឬទេអ៊ុំ??
ខ៖ ចាសបាន!
ក៖ អ៊ុំមកខិតនេះតិចមកអ៊ុំ។
ខ៖ អត់ឮហី??
ក៖ បាទ!
ខ៖ ប៉ុនណឹងហី??
ក៖ បាទ! សូមអ៊ុំធ្វើការសម្ភាសបានដែលឬទេអ៊ុំ??
ខ៖ បាន!
ក៖ អញ្ចឹងតើអ៊ុំមានឈ្មោះអ្វីដែលអ៊ុំ??
ខ៖ ឈ្មោះ ឈុមចំរើន។
ក៖ ឈុម ចំរើន។ អញ្ចឹងតើអ៊ុំមានឈ្មោះហៅក្រៅអ្វីទៀតដែលឬអត់??
ខ៖ អត់ទេមានតែមួយហ្នឹងទេ។
ក៖ អញ្ចឹងតើអ៊ុំមានបងប្អូនប៉ុន្មានអ្នកដែលអ៊ុំ??
ខ៖ បងប្អូនទាំងស្លាប់ទាំងរស់ហូ??
ក៖ បាទ! ទាំងអស់និង។
ខ៖ បើ, បងប្អូនបង្កើតទាំងរស់នៅទាំងស្លាប់ទាំងអស់ ១២ នាក់។
ក៖ អញ្ចឹងតើអ៊ុំអាចប្រាប់ពីឈ្មោះរបស់ពួកគាត់បានអត់។
ខ៖ ១២ នាក់! ប៉ុន្តែខ្ញុំគិតតែគោលៗ ពីនាក់ដែលនៅរស់បានហើយ។
ក៖ បាទ! អត់ទេប្រាប់ទាំងអស់មក ទាំង១២ នាក់និង។
ខ៖ មើលពីមុនៗមក ពីបងៗដែលខ្ញុំអត់ដឹង។ គឺឪពុកម្ដាយប្រាប់ថា ១២នាក់។ ប៉ុន្តែគ្រាន់តែថា
ពីមុនបងគេបង្អស់ខ្ញុំអត់ស្គាល់។ អញ្ចឹងខ្ញុំស្គាល់បានតែត្រឹមប៉ុន្មាននាក់។ អញ្ចឹងខ្ញុំនិងរៀបរ៉ាប់
ឈ្មោះអ្នកដែលខ្ញុំចាំ។
ក៖ បាទ!
ខ៖ ទីមួយអើ...ទីមួយឈ្មោះ ឈុម រីន ទីពីរឈ្មោះ ឈុមប៉ូរ៉ាន, ទីបីឈ្មោះ ឈុមប៊ិច, ទីបួនឈ្មោះឈុមរឿន, ទីប្រាំឈ្មោះ ឈុមនឹប, ទីប្រាំមួយឈ្មោះ ឈុមឆន, ទីប្រាំពីរខ្ញុំ ចំរើន,ទី
ប្រាំឈុម ឃៀន, ទីប្រាំបួន ឈ្មោះឈុមឆៀក, ទីដប់ ឈុមវ៉ង។ និងដែលខ្ញុំនៅចាំ។ អើដែលប
ងគែបង្អស់ពីរនាក់ទៀតខ្ញុំអត់ចាំទាល់តែសោះ។
ក៖ ដែលអត់ចាំនឹងអ៊ុំកើតអត់ទាន់គាត់??
ខ៖ ចាស! កើតអត់ទាន់។ គ្រាន់តែថាគាត់ប្រាប់ថាបងប្អូនមាន១២ នាក់។
ក៖ អញ្ចឹងពេលដែលអ៊ុំបានកើតនិងគាត់បានស្លាប់ហើយមែនដែលឬទេអ៊ុំ??
ខ៖ ចាស!
ក៖ អញ្ចឹងតើអ៊ុំអាចប្រាប់បានទែថា...? តើពួកគាត់ដែលនៅរស់មានប៉ុន្មាននាក់ដែលអ៊ុំ??
ខ៖ អើ....ដប់នាក់នឹងគឺ.....គាត់ស្លាប់អស់ពីរនាក់៕
ក៖ គាត់ស្លាប់អស់ពីរនាក់??
ខ៖ ចាស!
ក៖ អញ្ចឹងតើពីរនាក់នឹងតើពួកគាត់បានស្លាប់ដោយសារតែអ្វីគេដែលអ៊ុំ??
ខ៖ ពីរនាក់នឹងស្លាប់ដោយសារតែជំង្ងឺ៕
ក៖ ជំង្ងឺ?
ខ៖ ចាស!
ក៖ ហើយតើគាត់សា្លប់នៅឆ្នាំណាដែលអ៊ុំ??
ខ៖ អើ...គាត់ស្លាប់នៅជំនាន់ប៉ុលពតមួយ។
ក៖ មូលហេតុ??
ខ៖ តែខ្ញុំអត់ដឹងថានៅឆ្នាំអ្វីទេ៕
ក៖ បាទ!
ខ៖ នឹងនៅជំនាន់ប៉ុលពត។ ហើយបងច្រើនដែល ខ្ញុំអត់ចាំដែល។ ប៉ុន្តែដឹងតែថាគាត់ស្លាប់ដោ
យសារតែជំង្ងឺ។ ហើយមួយទៀត។ អើ..ស្លាបនៅ ៧៩។
ក៖ ដោយសារតែអ្វីដែលអ៊ុំ?? ជំង្ងឺដូចគ្នា??
ខ៖ ជំង្ងឺកញ្ច្រិល។
ក៖ កញ្ច្រិល??
ខ៖ ចាស!
ក៖ អញ្ចឹងតើអើ..អ៊ុំមានអាយុប៉ុន្មាហើយ!?? តើអ៊ុំមានចាំថ្ងៃខែឆ្នាំកំណើតរបស់អ៊ុំបានឬអត់??
ខ៖ ខ្ញុំចាំតើ។
ក៖ បាទ!
ខ៖ ខ្ញុំកើតនៅឆ្នាំ ១៩៧២ ហើយកើតនៅថ្ងៃទី ១០ ខែប្រាំបៅឆ្នាំ​៧២។
ក៖ អញ្ចឹងបើគិតមកដល់ឥឡូវនេះតើអ៊ុំមានអាយុប៉ុន្មានឆ្នាំដែលហើយ??
ខ៖ មកដល់ឥឡូវប្រដហែលជាំចូល ៥០ ហើយ។
ក៖ អញ្ចឹងតើអ៊ុំមានស្រុកកំណើតនៅឯណាដែលអ៊ុំ?? ស្រុកកំណើតរបស់អ៊ុំ!!
ខ៖ អើ..ស្រុកកំណើតរបស់ខ្ញុំនៅ...អង្គស្នូលខេត្តកណ្ដាល, នៅខាងលិចភ្នំពេញ។
ក៖ បាទ! អញ្ចឹងតើមូលហេតុអ្វីបានជាអ៊ុំ, អើ...មកនៅដល់នេះសព្វថ្ងៃហូ??
ខ៖ អើ..ខ្ញុំមកនៅទីនេះដោយសារទេ...ដោយសារនៅនោះមានកូនចៅច្រើនអញ្ចឹងទៅយើងវា
ពិបាករកស៊ី។ មានតែឡើងត្នោតហើយនិងធ្វើស្រែ។ អាធ្វើស្រែរបៀបដីខ្សាច់ហាស់។ អញ្ចឹង
ទៅគាត់ចិញ្ចឹមកូនទៅពិបាក! គាត់តែដើរស្រាវជ្រាវរហូត។ រហូតបានខ្ញុំកើតមករស់នៅស្រុកនេះប៉ុនដោយ។ គ្រាន់តែថាកើតមកពីនោះពិតមែន តែលក្ខ
ណៈថាកូនង៉ា, តែដល់ពេលខ្ញុំនៅនេះដឹងតែនៅនេះ។ ប៉ុន្តែពង្សប្រវត្តិដែលស្រុកកំណើតគឺនៅ
ខេត្តកណ្ដាល។

ក៖ អញ្ចឹងតើឪពុកម្ដាយរបស់អ៊ុំ! តើពួកគាត់កើតនោខេត្តកណ្ដាលដែលមែនដែលទេអ៊ុំ??
ខ៖ ចាស!
ក៖ អញ្ចឹងតើគាត់មានឈ្មោះអ្វីដែលអ៊ុំ??
ខ៖ ឪពុករបស់ខ្ញុំឈ្មោះស្រីឈុម,៕
ក៖ ចុះម្ដាយ??
ខ៖ ម្ដាយរបស់ខ្ញុំ សុនវ៉ាន់។
ក៖ អូខេ! អញ្ចឹងតើអ៊ុំបានរៀបអាពាហ៏ពិពាហ៏នៅឆ្នាំណាដែលអ៊ុំ??
ខ៖ អើ....មើលនៅអើ....ចុងឆ្នាំ ៩២។
ក៖ អញ្ចឹងតើវា ឆ្នាំ​៩២ក្រោយប៉ុលពតឬក៏មុនប៉ុលពតអ៊ុំ??
ខ៖ ឆ្នាំ ៩២​គឺ ឥឡូវៗនេះទេ។
ក៖ អូ ចប់ហើយ។
ខ៖ ចប់កិច្ចព្រមព្រៀង។
ក៖ អញ្ចឹងមានន័យថាអ៊ុំចប់ប៉ុលពតយូរដែលហើយបានអ៊ុំរៀបការ??

ខ៖ ចប់យូរដែលហើយ! នៅឆ្នាំ​៩២។ និយាយរួមទៅគឺចប់កិច្ចព្រមព្រៀមសម្ដេចចូលស្រុក។
ក៖ អញ្ចឹងតើអ៊ុំបានរៀបការនៅអាយុប៉ុន្មានដែលកាលណឹង??
ខ៖ អើ...អាយុ ២០ ជាង។
ក៖ ២០ ជាង??
ខ៖ ២៥ ដែលហើយ។
ក៖ អញ្ចឹងកាលដែលអ៊ុំរៀបការណឹងនៅណាដែលអ៊ុំ??
ខ៖ នៅរំចែកបី,
ក៖ រំចែកបី??
ខ៖ នៅឃុំរតនៈ៕
ក៖ អញ្ចឹងតើអ៊ុំ, នៅពេលដែលអ៊ុំរៀបការណឹងនៅក្នុងសម័យនិងហាស់? តើនៅជំនាន់នឹងតើ
មានបណ្ដាការដែលឬទេអ៊ុំ??
ខ៖ មាន!
ក៖ មាន! ហើយតើកាលណឹងគេធ្វើបណ្ដាការមានអីគេខ្លះដែល?? បណ្ដាការគេមានអ្វីគេខ្លះ??
ខ៖ បណ្ដាការ...ចង់និយាយថាបណ្ដាការនិងម៉េច?? បណ្ដាការគេស្ដីដណ្ដឹងនិងមែន??
ក៖ បាទ!
ខ៖ គេចូលនែ..ដណ្ដឹងយើងតាមព្រពៃណី។ ហើយទៅក៏កិច្ចព្រមព្រៀមគ្នារវាងចាស់ទុំនិងហើ
យក៏..កំណត់ថ្ងៃរៀបការនិងទៅ។
ក៖ អញ្ចឹងគ្រឿងបណ្ដារការដែលគែយកចូលទៅស្ដីដណ្ដឹងនឹង! តើគេយកអ្វីទៅខ្លះដែលអ៊ុំនៅ
ពេលហ្នឹងហាស់??
ខ៖ យកទៅស្ដីដណ្ដឹងយើងមាន...មិនមែនមានអីច្រើនទេ, គ្រាន់តែជាកិច្ចសម្រាប់ចាស់ទុំដឹងឮ
។ មាន អើ...ដូចថាមានលុយកក់។
ក៖ លុយកក់។​
ខ៖ ហើយផ្លែឈើ។
ក៖ ផ្លែឈើ។
ខ៖ ហើយផ្លែឈើសម្រាប់..អោយចាស់ទុំកំណត់ថ្ងៃ។
ក៖ អញ្ចឹងតើភាគច្រើននៅសម័យនិងគេដាក់ផ្លែឈើអីច្រើនដែលឬអត់អ៊ុំ?? សម្រាប់បណ្ដាការ
ទាំងអស់និងហាស់??
ខ៖ ផ្លែឈើសម្រាប់ភ្ជាប់ពាក្យមានច្រើន។ មានច្រើនមុខ! មានចែក មានខ្មារ មានល្មុត មានដូង
អីយើងនិង។ ក្រូចងអីធម្មតាចឹងគ្រាន់តែថាវាមានច្រើនមុខ។
ក៖ អញ្ចឹងឥឡូវបកទៅក្រោយបន្ដិច! តើថានៅក្នុងចំណោមគ្រុមគ្រួសាររបស់អ៊ុំនិងតើមានស្រី
ប៉ុន្មាននាក់ហើយតើប្រុសប៉ុន្មាននាក់ដែលអ៊ុំ??
ខ៖ អើ....ទាំង...ដែលនៅ??
ក៖ ដែលនៅរស់៕
ខ៖ ដែលរស់មាន។
ក៖ ឈប់ទាំងដប់នាក់ដែលអ៊ុំចាំនិងហាស់!
ខ៖ ចាស!
ក៖ បាទ! ទាំងដប់នាក់និងតើមានប្រុសប៉ុន្មានហើយនិងស្រីប៉ុន្មានាក់??
ខ៖ ប្រុសបី! ប៉ុន្តែនៅរស់តែមួយទេ។ ស្រីទាំងអស់។
ក៖ អញ្ចឹងមានន័យថា, ស្រីប្រាំពីរនាក់ ហើយប្រុសបីនាក់តើមែនដែលឬទេអ៊ុំ??
ខ៖ ចាស!
ក៖ អញ្ចឹងតើពួកគាត់សព្វថ្ងៃនិងតើពួកគាត់រស់នៅឯណាខ្លះដែលអ៊ុំ??
ខ៖ នៅភូមិរំចែកបីហើយឃុំរតនៈដដែល។
ក៖ ហើយតើពួកគាត់រកស៊ីអ្វីដែលនៅពេលបច្ចុប្បន្ននិង? ហើយតើពួកគាតត់រកស៊ីអ្វីខ្លះ??
ខ៖ អើ..ប្រុសធ្វើរាជការ។
ក៖ ចុះស្រីទៀត??

ខ៖ ហើយបងប្អូនស្រីៗគាត់ គាត់ធ្វើស្រែ។
ក៖ គាត់ធ្វើស្រែ??
ខ៖ ចាស!
ក៖ តើគាត់ធ្វើនៅណាវិញ??
ខ៖ គាត់ធ្វើនៅរំចែកបីណឹង។
ក៖ អូ! រំចែកបីមានស្រែធ្វើដែល??
ខ៖ ធ្វើនៅខាង, អើ....នៅខាងបុសីសុទតែស្រែទាំងអស់។ ខ្លះនៅបុរី, ហើយខ្លះគាត់ទៅទិញ
ដីនៅខាងក្រៅ, ហើយដល់ពេលរដូវដែលគាត់ត្រូវធ្វើបានគាត់ចេញទៅធ្វើ។
ក៖ អូ!! អញ្ចឹងតើ ការរៀបអាពាហ៏ពិពាហ៏របស់អ៊ុំនិងបានរៀបចំឡើងដោយឪពុកម្ដាយឬក៏អ៊ុំ
បានស្រឡាញ់គ្នាដោយខ្លួនឯងអ៊ុំ??
ខ៖ អើ..! កាលណឹងអត់មានឪពុកម្ដាយគឺគេចូលស្ដីតាមចាស់ទុំ តាម...មីមារបងប្អូនបង្កើត។
ក៖ អូ...! អញ្ចឹងបានន័យថាអ៊ុំកាលណឹងអ៊ុំអត់មានឪពុកម្ដាយទេ??
ខ៖ អត់!
ក៖ ប៉ុន្ទែស្វាមីរបស់អ៊ុំបានជួបជាមួយនិងអ៊ុំហើយគាត់ស្រឡាញ់ហើយគាត់ក៏ចូលស្ដីដណ្ដឹងអ៊ុំ
ទៅ??
ខ៖ ចាស!
ក៖ អញ្ចឹងតើអ៊ុំអាចប្រាប់ពីការជួបគ្នាលើកដំបូងជាមួយនិងស្វាមីរបស់អ៊ុំថាតើបានជួបគ្នានៅព
ពេលណាដែលអ៊ុំ??
ខ៖ អរ....កាលហ្នឹង!! បានតើ។ កាលហ្នឹងមុនដំបូងបង្អស់ខ្ញុំអត់ស្គាល់គាត់ទេ។ ខ្ញុំបានស្គាល់អ្ន
កដទៃ។ អ្នកដទៃ, អ្នកដទៃប៉ុន្តែគាត់ កាលនិងប៉ាគាត់និងធ្វើប៉ូលីស។ គាត់ធ្វើប៉ូលីសទៅ ហើយខ្ញុំកាត់ខោអាវ។ ហើយខ្ញុំជាជាងដេរហាស់??
ក៖ ចាទ!
ខ៖ អញ្ចឹងទៅគាត់យកខោអាវនិងទៅដេរទៅសំរេហើយអ្នកផ្សែងទេ។ យកទៅសំរេទៅ, ខ្ញុំក៏
ខោអាវទុកនៅនឹងសិនហើយចាំខ្ញុំដេរអោយ។ ប៉ុន្តែខ្ញុំសូមអានអត្ថបទនេះអោយចប់សិន។ អត្ថ
បទនិងនិយយាពីច្បាប់ស្រី។ អញ្ចឹងខ្ញុំក៏អានទៅ។ អ្នកដែលមកកាត់ខោអាវនិងគេចង់ខ្ចីអាន។
 ហើយអត្ថបទនិង អានឹងស្អីគេ?? ខ្ញុំថាច្បាប់ស្រី។ គាត់ថាច្បាប់ស្រីក៏អានដែល។ អញ្ចឹងក៏ខ្ញុំ
អោយទៅ។ ហើយក៏ខ្ញុំថា, បើក្នុងន័យរាប់អានគ្នាអើ ខ្ញុំអោយខ្ចី។ ប៉ុន្តែបើសិនជាមានគំនិតអីថា
ផ្សែងពីនិងខ្ញុំអត់អោយខ្ចី។ អញ្ចឹងក៏គាត់ ក្នុងអារម្មណ៏របស់គាត់គាត់កួចចិត្តឬក៏អត់កួចចិត្តក៏ខ្ញុំ
អត់ដឹងដែល។ ប៉ុន្តែដល់ពេលដែលថ្ងៃយកមកគឺអ្នកផ្សែង។ មិនមែនគាត់និងទេ។ ចាស! ហើ
យដល់ពេលអ្នកដែលយកសៀវភៅនិងអោយក៏កំណត់ថ្ងៃដែលមកយកខោអាវ។ ហើយខោអា
វនិងអត់មកយកហើយ, ហើយសៀវភៅនិងផ្ញើរតាមតាបិខៀងនេះឯង ប្ដីរបស់ខ្ញុំ។ ដល់ពេលអ
ញ្ចឹងទៅ, ហើយខ្ញុំក៏ថាអរ ប្រហែលជាគេគំនិតអាក្រក់ដឹង?? គេ..ក្នុងចិត្តអីហើយ។ បែបជាំខ្មះ
យើងក្នុងការធ្វើកិច្ចសន្យាអីនិងហាស់។ បើរ៉ាប់អានខ្ញុំស្មោះ ខ្ញុំនិងអោយខ្ចី, ហើយបើសិនជាមិ
នស្មោះទេ ខ្ញុំមិនអោយខ្ចីទេ។ ហើយដល់ពេលអញ្ចឹងគាត់ថាខ្ចីយកទៅសិន ក្នុងរយៈពេលប្រាំ
ថ្ងៃខ្ញុំនិងអោយមកវិញ។ បើសិនជាយ៉ាងណាយ៉ាងណានិងឃើញនៅក្នុងថ្ងៃកំណត់និង។ ហើ
យដល់ពេលហើយទៅតាបិខៀងយកមកអោយវិញ។ ហើយទៅខ្ញុំក៏មានចិត្តថា, មនុស្សគាត់
យកមកជួនខ្ញុំដោយគាត់មិនបានស្គាល់ខ្ញុំសោះ។ ហើយប៉ុន្តែបងប្អូននៅរំចែកបីរំចែកបួនគឺព្រំ
ប្រទល់។ តែលណ្ខៈដែលគាត់ស្គាល់ខ្ញុំគឺគាត់អត់ដែលស្គាល់ភូមិខ្ញុំទាំងអស់។ តែហេតុអីដែល
គាត់សួររក, អើ..ម្ចាស់សៀវភៅនិងឃើញ។ អញ្ចឹងទៅខ្ញុំក៏មានចិត្ត។ ដល់ពេលដែលមានចិត្ត
លើគាត់ទៅ, គាត់ក៏ឪពុកម្ដាយរបស់គាត់អត់ជាទីបំផុត។ ព្រោះអីគាត់បាក់មែកបាក់ធាងដូច
ជាខ្ញុំដែលហ្នឹងហាស់??
ក៖ បាទ!
ខ៖ ចាស! ហេតុតែមនោរសញ្ចេតនា, បាន! កាលនិងអត់មានទូរពស្ទទេ, ហើយគាត់ថា..ហើយ
ជួបគ្នាក៏អត់ហ៊ានដែល។ ហើយសម័យនិងគេអត់អោយជួបគ្នាទេ។ ចាស! ជួបគ្នាដូចថាប្រពៃ
ណីខ្មែរ ខ្មាស់ អត់មានដូចឥឡូវទេចាស។ ចាស ទីមួយខ្មាស់គេបំផុត ហើយទីពីរគាត់ដើរហើ
យគាត់អទ់ហ៊ានងាកមកមើកយើងទេ។ គាត់ចង់ឃើញយ់ងប៉ុន្តែគាត់់ថាដើរឃើញត្រឹមទែដំបូលក៏បានដែល។ ដល់ពេលអញ្ចឹងទៅ គាត់ក៏ដល់ពេល ខ្ញុំក៏ថា បលសិនជាចូលស្ដីដណ្ដឹងខ្ញុំ ខ្ញុំយក ដូចថាមានពាក្យទាក់គ្នាហើយ។
ស្គាល់គ្នាតានិង។ ហើយដល់ពេលអញ្ចឹងទៅបានគាត់ពញរមព្រៀង ឪម៉ែគាត់និង។ អួយកំសត់ណាស់ អោយឪម៉ែគាត់ចូលនិងគ្មានលុយគ្មានអីទេ, ប៉ុន្តែគាត់មាន គាត់មានចិញ្ចឹម
គោ។ លក់គោ។ ហើយជាប់កិច្ចពញរមព្រៀងហើយអ្នកស្រុកនិងក្រណាស់....ហើយការហ់យ
និងហើយមុននិងការហ្នឹង...និយាយគ្នាហើយដូចថាកន្លះខែទៀតការអញ្ចឹង។ ហើយមេរបស់
គាត់និង, យកគាត់ទៅ...ហើយដល់ស្អែកឡើងដល់ថ្ងៃចូលរោងការយើងសុំពាក្យគាត់ដែលអោ
យមកការនិងគេមិនអោយមក។ គេថាបើសិនជាមិនបានការ ក៏យកថ្លៃបណ្ដាការដែល។ តុក
ភ្នួងអីទាំងអស់។ ហើយដល់ពេលអញ្ចឹងទៅខ្ញុំអត់ដឹងថាធ្វើយ៉ាងម៉េច។ ដល់ថ្ងៃការហើយ។ ក៏
យកខោអាវស្បែកជើងហើយនិងជើនពានហ្នឹងយកមកផ្ទឹមជំនួសគាត់សិន។ ហើយគេអត់អោ
យមកគេកុំពុងតែវៃគ្នា។ ហើតបើសិនជាបើកអារត់ក្រោះ។ គេនិងដាក់ច្រវ៉ាក់នៅនិងដីសនិងឯ
ង។ ដីសនិងមិនដឹងថានៅឯណាទេ។ ដឹងតែថានៅដីស។ ប៉ាញ់គ្នាវៃគ្នា, ថាងាប់គរជើងគ្នា។
ហើយបងឃាងគាត់សម្រេចចិត្តថាមកចូលរោងការ..អរ..និយាយទៅគាត់កំភ្លើងរបស់គាត់ស្ពា
យភ្ជុង់ហើយដោយគ្រាប់តែរហូតនិង។ ដើរពីដីសមកដល់រោងការ មកដល់បាត់ដំបង គឺគាត់ដួលបាត់ហើយ។ ហើយមេរបស់គាត់គាត់ថាអត់អោយមកតទេ, ហើយគាត់ថា៖ បើគេមិ
នអោយគាត់មកគឺគាត់ត្រូវតែមក។ ហើយបើសិនជាមេនិងជំទាស់ និងសម្លាប់។ គេសម្លាប់យើ
ងហើយើងសម្លាប់គេ។ សង្រ្គាមគេអត់អោយរត់ចេញពីជួរទេ។ ហើយខ្ញុំចូលរោងការ!! អួយ...
ពិបាកជាទីបំផុត។ ដល់ពេលអញ្ចឹងទៅ, មកដល់នេះទៅ។ ដាក់សារ៉ូមហើយគ្រាន់បានគាត់ចូ
លផ្លឹមបាន។ ចាស! ដូរនិងស្បែកជើង។ ចាស!! ខ្ញុំកំសត់ណាស់ ពីជំនាន់ ៩២​៩៣ និង ជំនាន់
ណឹងអត់់ទាន់ចប់សង្រ្គាមទេ។ នៅមាននៅឡើយទេ។ ហ្នឹងអានិងពីដែលខ្ញុំការរហូតមក។ ហើ
យពីប៉ុលពតមកខ្ញុំពិបាកណាស់។ ហើយមកដល់ជំនាន់..ខ្ញុំពិបាកម្ដងទៀត។ ហើយមកដល់
ឥឡូវហ្នឹង។ មានរោគមានគារអីនឹងពិបាក ហើយស្រុកទេសរបស់យើង។ ហើយនិយាយទទៅ
វាឃើញតែភាពទុកនិងវារហូតមកប៉ុនដោយ។ អត់មានពេលណាដែលស្រួយទេ។
ក៖ អញ្ចឹងអើ។ តើឥឡូវគាត់បានស្លាប់ហើយឬក៏យ៉ាងម៉េចដែលអ៊ុំ??
ខ៖ អ្នកណាគេ??
ក៖ ប្ដីរបស់អ៊ុំ??
ខ៖ ប៉ាឥឡូវគាត់អត់ស្លាប់ទេ, គាត់នៅជុំគ្នា។
ក៖ នៅជុំគ្នា??
ខ៖ ចាស! ជុំគ្នារហូត។
ក៖ បាទ! អញ្ចឹងតើឥឡូវនេះតើគាត់ធ្វើអ្វីគេដែលអ៊ុំ?? គាត់នៅធ្វើទាហាន??
ខ៖ នៅរហូត...ដល់ពេលគាត់ធ្វើប៉ូលីសនិង គាត់មិនមែនគេចាប់ដាក់ទេ។ គាត់ប្រឡងចូល
ជាមួយនិងតាឆូវនេះ។
ក៖ បាទអ៊ុំ។
ខ៖ តាឆូវគាត់ប្រឡងធ្វើជាគ្រូ។ ក៏ប៉ុន្តែគាត់អាចមានលទ្ធិភាពមានអីអញ្ចឹងទៅ។ គាត់អត់ជាប់
ក៏អាចជាប់បានដែលអញ្ចឹងហាស់??
ក៖ បាទអ៊ុំ។
ខ៖ ខ្លះ..និងរៀនជាមួយគាត់។ ចំនែកប៉ាគាត់អត់មានលុយទេ​ប៉ុន្តែគឺជាប់ប៉ុនដោយ។ ជាប់និង
ប៉ុន្ដែគាត់ថា៖ ចិញ្ចឹមប្រពន្ធកូនអត់រស់ទេ។ ដល់ពេលហើយចឹងគាត់ក៏ អើ....ទៅធ្វើ ..គេថាទៅ
ដាក់ពាក្យធ្វើប៉ូលីសហើយជាប់ប៉ូលីសនិង។ រហូតដល់តែពេល, ដល់ពេលថ្ងៃការនិងគាត់ឈ
ប់ស៊េរី។ ដល់ពេលបានការបានផ្លឹមហើយគាត់ឈប់ស៊េរីរហូត។ រហូតដល់គេដាក់ទណ្ឌកម្ម។
អោយគាត់។ អួយ...កំសត់ណាស់!! ដាក់ទណ្ឌកម្មគាត់ធ្វើបាបគាត់។ សឹងតែដូចប៉ុលពតដែល
យកគាត់និងអោយទៅយាមនៅក្នុងឃុំ។ ហើយអ្នកដែលឈប់ស៊េរីដូចជាគាត់ដែលហ្នឹងគេដា
ក់ច្រវ៉ាក់។ និងពីជំនាន់៩២​ ៩៣និង និងនៅដាក់ច្រវ៉ាក់នៅឡើយទេ។ ហើយគាត់អោយគាត់ទ
ក្វាក្រប៉ោកនៅខែកក្ដិត។
ក៖ ខែក្រជាក់ហ្នឹង??
ខ៖ អើ!!
ក៖ ក្វាក្រប៉ោកហើយស្លៀកលីអូរ..នៅក្នុងប្រទាយ ៥៣.៤ និង។ គេហៅថាកន្លែងស្នងការ។
សព្វថ្ងៃនិងគេហៅថាចឹង។
ខ៖ ដល់តែពេលទណ្ឌកម្មនិងវាធ្ងន់ពេកអញ្ចឹងទៅ។ គាត់រត់ចោលជួរ។
ក៖ អរ...!
ខ៖ ចាស! ហើយដល់ពេលរត់ចោលជួរទៅ។ គាត់ធ្វើស្រែ។ ហើយដល់ពេលធ្វើស្រែទៅគាត់
ចេះតែរាំង ចេះតែសួតពេកទៅ។ បីបួនប្រាំឆ្នាំនិងអត់បានមួយគ្រប់សោះនៅកោះក្រឡ។ ក៏ឈប់ ឈប់ពីនិងទៅបាន គាក៏អាណិតគាត់, ប្រធានសន្ដិសុខកន្លែងមណ្ឌល មណ្ឌល....
មណ្ឌលគ្រប់ប្រទេសនេះ។ អញ្ចឹងទៅក៏សម្រេចចិត្តទៅធ្វើសន្ដិសុខរហូតមកដល់សព្វថ្ងៃបើបូ
កទៅវាខ្ទង់បួនឆ្នាំហើយ។ ជាប់រហូតមកដល់ឥឡូវ! ហើយក្នុងមួយខែបានប្រាក់ ១២០ដុល្លា។
ប៉ុន្តែគ្រុមហ៊ុនមួយនិងអត់មានថ្ងៃសៅរ៏ថ្ងៃអាទិត្យទេ។ ចាស! គឺ១២​ម៉ោងគឺ១២ម៉ោងអត់មាន
អោយដេក។ គឺ គឺធ្វើការគ្រប់១២ម៉ោងនិងអោយគេ។ ហើយបើជិតបើកលុយហើយ។ ដូចថាពី
រថ្ងៃបើក! គាត់ឈប់ហើយរកមនុស្សអោយទៅអត់បាន, គឺកក្នុងមួយខែនិងគាត់អត់បានលុយ
សោះ។ អត់បានទេផ្ដាច់! គឺកក្នុងមួយខែនិងអត់បានមួយរៀលសោះ ខុសតែពីរថ្ងៃនិង។ ហើយ
ត្រូវតែ..បលឈប់ត្រូវតែរកមនុស្សអោយទៅជំនួស។ អោយបាន បានបាន! រហូតមកដល់សព្វ
ថ្ងៃនិង។ ប៉ុន្ដែអត់មានការងារគាត់។ អើចុះមនុស្សវើយ, វាចាស់ហើយ ហើយមិនចេះតែទៅធ្វើ
សំណង់អីកើតទេ។ អញ្ចឹងបានថាគាត់ចេះតែទៅធ្វើការងារអោយគេទៅ។
គាត់ធ្វើកើត។ ហើយមេតំបន់និងឃើញគាត់ចាស់ គាត់ទើបតែ ៥០ឆ្នាំជាងទេ, ប៉ុន្តែប៉ាគាត់អត់
មានធ្មេញ់មានអីអញ្ចឹង! ប៉ុន្តែគាត់មានកំម្លាំងមាំមួនធ្វើការអោយគេកើត។ សរសេរបានរាយកា
រណ៏របាយការណ៏បាន ក៏ប៉ុន្តែអ្នកដែលនៅជុំវិញនិងគេចេះតែថាគាត់ចាស់៕ ហើយមេតំបន់
ដែលនៅនេះគាត់ថា៖ គាត់រៀងវៃចំណាស់បន្ដិចក៏ប៉ុន្តែ ការងារគឺគាត់មិនដែលអោយខានទេ។
ក៖ អញ្ចឹងឥឡូវនេះគាត់នៅធ្វើសន្ដិសុខឡើយ??
ខ៖ នៅធ្វើសន្ដិសុខ។
ក៖ អញ្ចឹងអើ...! តើអ៊ុំបានរៀបអាពាហ៏ពិពាហ៏ជាមួយនឹងគាត់និងតើនៅឯណាដែល??
ខ៖ នៅរំចែកបី។
ក៖ នៅផ្ទះរបស់អ៊ុំហី??
ខ៖ នៅផ្ទះរបស់ខ្ញុំ។ នៅផ្ទះខាងស្រី។
ក៖ ចុះហេតុអ្វីបានជាអ៊ុំដូរពីរំចែកបីមកនៅទីនេះវិញ??
ខ៖ និយាយរួមទៅ, កឺអរ...ខ្ញុំនៅមានបងនៅលីងដែលអត់មានប្ដីអញ្ចឹងទៅណាស់, គឺនៅលីវ
ទាំងអស់គ្នា។ បើបងប្អូនណា, មិនថាប្រុសមិនថាស្រី មិនថាប្អូនឬក៏បងបងទេ អោយតែការហើ
យគឺត្រូវតែចេញហើយ។
ក៖ អញ្ចឹងតើកន្លែងដែលអ៊ុំរស់នៅសព្វថ្ងៃនិងតើភូមិអីហើយឃុំអ្វីដែលអ៊ុំ??
ខ៖ ភូមិ..គែហៅភូមិរំចែកបី..!
ក៖ កន្លែងនេះហាស់??
ខ៖ អូ...!នៅនេះហូ?? ខ្ញុំស្នាក់នៅនេះហូ..? ខ្ញុំអត់ទាន់ដូរ.អរសៀវភៅគ្រួសាររបស់ខ្ញុំហើយសំ
បុត្រកំណើតរបស់ខ្ញុំក៏អត់ដូរដែល។ ខ្ញុះចេញមកដូចរបៀបថា..កន្លែងនេះក៏មិនមែនជាដីរបស់
ខ្ញុំផ្ទាល់ដែល។ គ្រាន់តែថាដីខាងប្ដីរបស់ខ្ញុំ ដីខាងម៉ែក្មេក អញ្ចឹងគាត់អោយគាត់ផ្ទេរអោយ។
គាត់ចែកអោយកូនគាត់រស់នៅ, ចែកអោយកូនគាត់នៅ តែខ្ញុំបានរស់នៅដែឡដោយសារតែ
ប្ដីនិងប្រពន្ធ។ ប៉ុន្ដែ...អើ.., ដូចថារបៀបថាស្ងាត់ប្ដិច។ នៅក្នុងគ្រុមគ្រួសារនិងគឺស្ងាត់មែនទែន
។
ក៖ បាទអ៊ុំ។ អញ្ចឹងតើឪពុកម្ដាយរបស់អ៊ុំនិងតើពួកគាត់បានកើតនៅឯណាដែលអ៊ុំ?? ស្រុកកំ
ណើតរបស់គាត់ហាស់??
ខ៖ ឪពុកម្ដាយក្មេករបស់ខ្ញុំនេះហូ??
ក៖ ឪពុកម្ដាយបង្កើតរបស់សអ៊ុំ!! ពួកគាត់នៅខេត្តកណ្ដាល និងហើយ។
ខ៖ ខេត្តកណ្ដាល, នៅកំពង់ស្ពឺឯនោះ។
ក៖ អញ្ចឹងតើនៅក្នុងចំណោមបងប្អូនរបស់អ៊ុំតើមានអ្នកណាដែលរស់នៅស្រុកក្រៅដែលឬអត់
??
ខ៖ ហ៊ីម..! មានតើ៕
ក៖ អញ្ចឹងតើអ៊ុំមានដឹងថាស្រុក..នៅរដ្ឋណាដែលឬអត់??
ខ៖ អើ....! ពីកាល វាវែងឆ្ងាយណាស់ កាលដែលគាត់ទៅនិង នៅឆ្នាំ ៧៩, ដែលគាត់ទៅនិង
លណ្ខៈគាត់មានគ្រួសារខ្មែរ! មានគ្រួសារខ្មែរហើយ គាត់អត់មានកូនទេ ប៉ុន្ដែគាត់ចេញពីប៉ុល
ពតមកគាត់នាំគ្នាទៅទាំងអស់គ្នា។ ទៅ ទៅគាត់បានកូននៅឯនោះ។ បានកូននៅនោះ កូនពីរ
និងជាកូនខ្មែរប៉ុន្តែបានកើតនៅឯនោះ។ នៅអាមេរិចនិងហាស់!! ហើយទៅខ្ញុំក៏ដឹងដំណឹងរប
ស់គាត់ថា គាត់រស់នៅរដ្ឋកាលីហ្វលញ្ញ៉ា។ ប៉ុន្តែដល់តែពេលលែងឡះគ្នាទៅ, ប្ដីនិងគាត់បងខ្ញុំ
ហើយគាត់នៅជាមួយកូនទៅ។ ហើយប្ដីគាត់និងទៅមានប្រពន្ធទៀត ហើយដល់ពេលអញ្ចឹង
គេមានយូរគេមានច្រើនឆ្នាំទៅ គាត់ក៏យកប្ដីដែល, ប៉ុន្តែគាត់យកជនជាតិអាមេរិច។ ហើយបាន
បានកូនមួយទៀត ប៉ុន្តែមិនដឹងថា៕
ក៖ អរ..!
ខ៖ ប៉ុន្ដែខ្ញុំមិនដឹងថាគាត់ដូរ, គាត់ប្រហែលជាដូរមកនៅក្រុង, ខ្ញុំគ្រាន់តែប្រហែលថាគាត់ដូរ
ទៅនៅក្រុង, ប៉ុន្ដែមិនដឹងថាជាក្រុងអ្វី។
ក៖ បាទ!
ខ៖ ពីកាលីហ្វាលញ្ញ៉ា មកនៅទីក្រុងវិញហើយ។
ក៖ បាទ បាទ! អញ្ចឹងតើអ៊ុំនៅទាក់ទងគ្នាជាមួយនិងពួកគាត់ដែលឬអត់?? មកដល់សព្វថ្ងៃនេះ
??
ខ៖ អើ..និយាយទៅខ្ញុំ រយៈពេលចង់ដប់ឆ្នាំហើយ ខ្ញុំអត់ទាក់ទងទៅគាត់, ប៉ុន្ទែបងៗរបស់ខ្ញុំពួក
គាត់ទាក់ទងទៅគាត់, គាត់អាចដឹងពីសុខទុករបស់គាត់ ហើយខ្ញុំគ្រាន់តែដឹងថាពិបាក, ប៉ុន្ដែខ្ញុំ
អត់ដែលបាននិយាយ! ប៉ុន្ដែក្នុងនៃរបស់ខ្ញុំធ្វើអោយខ្ញុំគិត, ទែគាត់គាត់ធ្វើអោយខ្ញុំ គ្រាន់តែខ្ញុំ
ទៅព្រះវិហារក៏គាត់ធ្វើអោយខ្ញុំអស់ចិត្តដែល។ ធ្វើអោយខ្ញុំអស់ចិត្តដោយសារតែគាត់ជឿតែមួ
យខាង។
ក៖ អញ្ចឹងមានន័យថាគ្រុមគ្រួសាររបស់អ៊ុំគ្មានភាពចុះសម្រុងនិងគ្នាមែនដែលឬអត់??
ខ៖ អត់! គាត់ជឿតែម្ខាងៗ គាត់ថាខ្ញុំចូលគ្រីស្ទខ្ញុំត្រង់! ខ្ញុំចង់អោយមនុស្សនិងស្គាល់គ្នា, ប៉ុន្តែ
ទីបំផុត! គាត់ជាបងប្រៀបដូចជាម្ដាយអញ្ចឹងហាស់??
ក៖ បាទត្រូវហើយអ៊ុំ!
ខ៖ តែដល់ពេលគាត់អត់វិភាគ, កត់អត់វិភាគ! ឧទាហរណ៏ថាដល់ពេលដែលគាត់មានសុខឬក៏
មានទុកក៏ខ្ញុំអត់ដឹងដែល។
ក៖ អញ្ចឹងមានន័យថាមកដល់ឥឡូវនិងអ៊ុំអត់ដែលបាននិយាយអ្វីជាមួយនិងគាត់ទេអ៊ុំ??
ខ៖ ខ្ញុំដឹងតែគ្រាន់តែថាវា.....ដឹងតាមគេអ្នកនេះ តាមទូរសព្ទតាមអី, ខ្ញុំអត់ដឹងសម្ដីផ្ទាល់របស់
គាត់, ប៉ុន្តែគាត់ទាក់ទងមកបងៗខ្ញុំនៅនេះទាំងអស់។
ក៖ ចុះគ្រុមគ្រួសាររបស់អ៊ុំឥឡូវនិងមានភាពចុះសម្រុងជាមួយនិងគ្នាដែលឬអត?? អ្នកនៅខ្មែរ
ដែលនៅជិតៗអ៊ុំ បងប្អូនរបស់អ៊ុំទាំងអស់និងហាស់?? អ៊ុំមានដែលបានសូវទៅលែងអីជាមួយ
និងពួកគាត់ដែលឬអត់??
ខ៖ ខ្ញុំទៅ! ដូចខ្ញុំនឹកឃើញថាៈ យើវៃវាប៉ុន​នេះហើយ,​ យើងនឹកឃើញថា បើសិនជាគាត់នឹកថា
គាត់ធ្វើខុសចំពោះខ្ញុំគាត់..ច្រើន..ខុសៗរហូតដល់ថ្នាក់ដែលខ្ញុំអត់អោនអោយអត់បាន។ ក៏ប៉ុន្ដែខ្ញុំនឹកឃើញថា គង់តែថ្អៃណាមួយគាត់និងនឹកឃើញគាត់និងមក។ ទៅយើងនិងជុំគ្នាអោ
យដឹងសដឹងខ្មៅ។ អោយអស់ចិត្តរៀងៗខ្លួន។
ក៖ បាទ!
ខ៖ ដល់ពេលអញ្ចឹងទៅ ខ្ញុំក៏ទៅស្ដាប់ពីគាត់ ហើយគាត់ក៏និយាយថា ពីពីខែ១២និងគាត់ថាគា
ត់ចង់មក អើ...ខ្មែរនិងនៅក្នុងខែមួយ។ នៅក្នុងខែមួយនិង,​ដល់ពេលអញ្ចឹងទៅគាត់ថា, រៀបម
កអញ្ចឹងទទៅ ក៏អាក់ខាន! គេថាបើសិនជាមកគេអត់អោយត្រឡប់មកវិញអញ្ចឹងហាស់!??
ខ្ញុំអ្នកនេះទេ, នឹងអ្នកនេះទេ, ប៉ុន្តែចំពោះគាត់ខ្ញុំអត់បានស្ដាប់ផ្ទាល់ទេ។ គាត់ប្រាប់ទាំងពីខែ១២
ហើយគាត់ថាគាត់និងមកខែ១​។
ក៖ បាទ! អញ្ចឹងឥឡូវយើងងាកចូលទៅជីវិតនៅក្នុងសម័យប៉ុលពតវិញហាស់! ថាតើនៅក្នុង
សម័យប៉ុលពតនិងតើអ៊ុំមាអាយុប៉ុន្មានឆ្នាំដែលអ៊ុំ?? នៅក្នុងសម័យប៉ុលពតហាអ៊ុំ?
ខ៖ ខ្ញើធំដែលហើយ!
ក៖ បាទ!
ខ៖ ប្រហែលជា...
ក៖ ក្បែរ...!?
ខ៖ ប្រហែលជា ជិត ១០ឆ្នាំហើយ។ ប្រហែលជាប្រាំពីរ ប្រាំបីឆ្នាំចុះ។
ក៖ បាទ! អញ្ចឹង, តើនៅឥឡូវ..ពីមុនជីវិតសម័យប៉ុលពត តើអ៊ុំមានធ្លាប់រៀន, បានចូលសាលា
រៀនដែលឬទេអ៊ុំ??
ខ៖ ខ្ញុំហេះ?? មុនសម័ប៉ុលពតហី??
ក៖ បាទ!
ខ៖ នៅកុមារនិងហាស់??
ក៖ បាទ!
ខ៖ ប្រាំពីរប្រាំបីឆ្នាំនិង កាលនិងតាមដែលខ្ញុំដឹង! បងៗចូលរៀនទាំងអស់​។ ហើយអត់មានសា
លារៀនទេ។ គឺទៅអើ..ទៅវត្ដ ទៅវត្ដ។
ក៖ ទៅវត្ដ។
ខ៖ ទៅវត្ដទៅមានលោក។ មានលោកដូចថា ព្រះសង្ឃបង្រៀនអញ្ចឹងទៅ, ហើយខ្ញុំមិនទាន់បា
នទៅពេញលេញទេ, ប៉ុន្តែខ្ញុំទៅតាមគេដែល។ គឺនៅខាងជិតវត្តពោធិ៏ក្នុង។ ចាសដូចថាទៅតា
មគេអញ្ចឹងទៅ ដូចថាគេអោយរៀនរៀននិងគេដែលតទៅ។ ហើយអត់បានចេះដឹងអីទេ, ចេះ
តែទៅតាមគេដែល។
ក៖ ចុះពេលដែលចប់ហើយហូអ៊ុំ??ពេលដែលចប់សម័យប៉ុលពតហើយហាស់??ចប់សម័យប៉ុ
ពតហើយតើអ៊ុំមានបានរៀនទៀតដែលឬអត់??
ខ៖ អើ....ចប់សម័យប៉ុលពតខ្្ុះបានរៀន។
ក៖ បាទ! អញ្ចឹងគិតទៅអ៊ុំបានរៀនភាសាខ្មែរនឹងតើអ៊ុំមានដែល មានបានចេះអានចេះអីដែល
ឬអត?? ចេះសរសេរដែលអត់??
ខ៖ និយាយទៅភាសាខ្មែរខ្ញុំចេះអានចេះសរសេរ! ប៉ុន្តែគ្រាន់តែថាអោយជ្រោវជ្រៅមែនទែនគឺ
អត់ទេ។
ក៖ បាទ! ចុះក្រៅពីភាសាខ្មែរយើងអ៊ុំធ្លាប់រៀនភាសាអ្វីផ្សែងដែលឬអត់ទេអ៊ុំ??
ខ៖ អត់! កាលពីជំនាន់និងគឺ, អើ...ពីជំនាន់ដែលខ្ញុំបានទៅរៀនភាសាខ្មែរនិងគឺគេអត់អនុញ្ញាត្ដិ
អោយទៅរៀនទេ។
ក៖ បាទ! អញ្ចឹងចង់សួរអ៊ុំថា។ អ្វីដែលអ៊ុំបានរៀនតិចតូចនិងហាស់។ ហើយបើគិតជាថ្នាក់តើ
អ៊ុំបានដល់ថ្នាក់ទីប៉ុន្មានដែលអ៊ុំ??
ខ៖ អើ...ទី..ពីឆ្នាំ​៩០ មុនការនឹង! ខ្ញុំប្រហែល បើកាលនិង បើកៅអី ហើយនិងសញ្ញាប័ត្រនិងគឺ
ថ្នាក់ទីប្រាំពីរ, អញ្ចឹងខ្ញុំបានរៀនត្រឹមថ្នាក់ទីប្រាំទេ។
ក៖ ទីប្រាំ??
ខ៖ ចាស!
ក៖ អញ្ចឹងតើ, នៅសម័យនិងកាលដែលអ៊ុំទៅរៀននិងតើអ៊ុំមានបានលុយទៅរៀនដែលឬអត់?
លុយដែលយើងបានទៅរៀននិងតើម៉ាក់ប៉ារបស់អ៊ុំមានបានអោយលុយអ៊ុំទៅរៀនអត់??
ខ៖ ខ្ញុំអត់មានឪពុកម្ដាយទេ។ មុននិងខ្ញុំទៅរៀន ខ្ញុំទៅរកប៉េះអីលក់និង។ កាលនិងស្រុកក្រណ
ណាស់, ស្រុកក្រណាស់ ឪពុកម្ដាយអត់មានហើយបងប្អូននៅស្ទើរ ហើយនៅស្ទើរហើយបងប្អូ
នសុទតែស្រី។ ហើយប្រុសម្នាក់និងធ្វើរាជឆ្ការនិងគឺប្អូនខ្ញុំទៅទៀត។ អញ្ចឹងវានៅតូចជាងខ្ញុំទៅ
ទៀត! ហើយអត់មានឪពុកម្ដាយទេ, អូ..ឪពុកគាត់ស្លាប់មុន នៅតែម្ដាយ នៅតែម្ដាយគាត់ស្លាប់
ក្រោយពុកខ្ទង់ពីរឆ្នាំ ហើយខ្ញុំក៏អត់ទាន់ធំដែល។ អញ្ចឹងទៅគាត់ក៏យកម្នាក់នឹងដែលធ្វើការរាជ
ការនិងប្អូនរបស់ខ្ញុំប្រុសនិងវា.. វាតូចតែវាដើរកាន់ស្រាក់លោក! នៅវត្តពោធិ៏ក្នុង។
ក៖ បាទ !
ខ៖ ហើយខ្ញុំ! ហើយវាបានរៀន នៅជាមួយលោក លោកគាត់ផ្គត់ផ្គង់បានរៀន លុះត្រាតែវាធំ
បានវាចេញ។
ក៖ បាទ!
ខ៖ ហើយខ្ញុំ, ខ្ញុំប៉េះស្លឹកអំពិល ប៉េះត្រគួនប៉េះអីលក់, ដើម្បីទិញសៀវភៅ។
ក៖ ចុះបងៗរបស់អ៊ុំគាត់ធ្វើដូចអ៊ុំដែលអឲឬក៏យ៉ាងណា??
ខ៖ ដូចគ្នា! ព្រោះអីគាត់បងខ្ញុំ ហើយគាត់នៅរៀនដែល។
ក៖ បាទ! អញ្ចឹងខ្ញុំឃើញថាវាពិបាកមែនទែនអ៊ុំកាលនិង។ ចុះអញ្ចឹងសាលាដែលអ៊ុំបានទៅរៀ
នតិចតូចហ្នឹងតើនៅសាលាណាដែលអ៊ុំ?? អ៊ុំចាំឈ្មោះសាលានិងដែលឬអត់??
ខ៖ ចាំតើ! សាលារំចែកបី ក្រោយផ្ទះនិងម៉ង។
ក៖ សាលារំចែកបីនៅក្រោយផ្ទះ។ អញ្ចឹងតើជីវិតរបស់អ៊ុំនៅក្នុងសម័យប៉ុលពតតើគេបានប្រើ
អ៊ុំអោយធ្វើការងារអ្វីខ្លះដែលកាលនិងអ៊ុំ??
ខ៖ អួយយ..ប្រើច្រើនណាស់,​ ច្រើនមែនទែន, អើ..គេអត់អោយខ្ញុំនៅជាមួយមឪពុកម្ដាយទេ!
យកខ្ញុំទៅដាក់ចោលនៅនិងវត្តហើយ ឪពុកម្ដាយទៅសម៉រភូមោមុខអស់! យកខ្ញុំទៅដាក់នៅវ
ត្តអូរម៉ានី។ នៅអូម៉ានីនេះ, យកសិស្សយកកុមាររ៉ាប់រយនាក់យកទៅដាក់នៅក្នុងនឹងទៅ។ ហើយអត់មានអ្នកមើលថែទេ គេយកទៅដាក់ដើម្បីកុំអោយទៅតាមមែឪ។ ពួកគាត់ទៅសម៉រ
ភូមិអស់ហើយ។ យកទៅកាប់ដីកាប់អីអស់ហើយ ហើយខ្ញុំនឹងលណ្ខៈថាគេះអោយរៀនដែល
អោយរៀនមួយម៉ោងអីសម្រាប់ ដែលជួនជុំគ្នាកុំអោយបាត់វាខ្លាចបាត់ខ្ចាច់ខ្ចាយ វាអោយជុំគ្នាអោយរៀនហើយ! ហើយវាអោយទៅរប្រៀប​ទៅកាប់ ទៅកាប់គ្រប់គ្នាទាំងអស់វា
អោ​​​​​​​​​​​​​​​​​​​​​​​​យទៅកាប់ដើមទន្ទ្រានខេត្ត​, កាប់ដឹកទូលយកមកហើយទៅ ហើយទៅវាអោយចញ្ច្រាំ។
ហើយពួកនិង..អើ...អត់អោយយើងប្រើជីអីទេ, វាអោយយើងដើររើសអាច់គោតាមស្រែ។
ក៖ បាទ!
ខ៖ ហើយនិងកាប់ដើមទន្ទ្រានខេត្តនិងទូល ម្នាក់មួយទំនូលម្នាក់មួយទំនូល រ៉ាប់រយនាក់និង
យកទៅធ្វើជីស្រែ ស្រែពួកវាល្អណាស់នៅខាងអូម៉ានី។ ហ្នឹងគេជំលៀសខ្ញុំអោយទៅនៅអូម៉ានី
និងឯង។
ក៖ អញ្ចឹងតើប្រភេទការងារអ្វីខ្លះដែលគេប្រើអោយអ៊ុំធ្វើនៅពេលនិង??
ខ៖ ដំដី, ដំដីនិងប្រៀបដូចថា, ដំដីនិងដូចជាប្រចាំការរបស់វាម៉ង។ ហើយនឹងរើសអាច់គោហើ
យនិងជីទន្ទ្រានខេត្តនិង, គឺលុះត្រាតែ បានផលហើយ បានស្រូវហើយបានផ្អាក។ ហើយតែចា
ប់ផ្ដើមគឺអញ្ចឹងទៀត។ ហើយបើនិយាយទៅគឺធ្វើជីស្រែនិងប៉ុនដោយ។ ហើយអត់ អត់មានអ្វី
ហូនប៉ុនដោយ, វាមិនអត់មានអ្វីអោយយើងហូបទេ សម្រាប់ដូចថាកណ្តក់មួយដុំ កណ្ដក់អង្អាម
យើងនិងសោះនិងហាស់ មិនមែនកណ្ដក់ ហូបកើតណា, អោយកណ្កក់និងហើយគេយកទៅវិ
តទៅកូរទៅដាំហើយ! ហើយយស្លាបព្រ្លានិងទៅចូក។ ដាក់អោយម្នាក់តិចម្នាក់តិច ហើយអត់
មានអ្នកណាហូបកើតទាំងអស់។ ហើយជួនកាលនិងក៏មានដំឡូងមួយដុំម្នាក់។ ហើយបើថា
យើងឆ្លៀតដាំ ឪពុកម្ដាយើងឆ្លៀតដាំនៅផ្ទះចឹងវាអត់អោយញាំទេ។ ប៉ុន្តែបើកាលណាហូបវានិ
ងសម្លាប់យើងចោល,​ ថាយើងនឹងរួមក្បត់អី។ គេហៅថាក្បត់ជាតិអីនោះ...អោយតែយើងដាំបា
នគេអោយើងនឹងយកទៅ ដាក់រួម​ ហ្នឹងហើយ, ហើយឪពុកម្ដាយមិនអោយជួប ហើយក៏មិនអោ
យហៅល្អដែល, ហៅមិត្តពុក មិត្តម៉ែអីអញ្ចឹងទៅ ហៅ! ហ្នឹង ហើយបងៗទៅសម៉រភូមិអស់។
បងមានទៅធំអី បងអាយុជាងដប់ឆ្នាំនិង វាគេយកទៅ គេហៅថា យកទៅសម៉រភូមិមុខ។ កង
កំម្លាំងស្រួច ហើយឪពុកម្ដាយកងកម្លាំងទីពីរ, យើងនៅក្នុងភូមិតែធ្វើការតាមកុមារ! ហើយហូប
ចុកអត់មានទេ ដេកក៏មិនដឹងថានៅណានៅណីដែល។ នៅវត្តអូរម៉ានីនេះឯង។
ក៖ អញ្ចឹងតើមូលហេតុអ្វីបានជាគេអោយយើងដុំអាដីនិងអញ្ចឹងធ្វើអីអ៊ុំ??
ខ៖ ដំដីនឹងដូចថា៖ ដាំដំណាំ។
ក៖ ដីនិងមិចបានជាត្រូវដុំ??
ខ៖ ដីនឹងគេកាប់!
ក៖ គេកាប់??
ខ៖ ចាស! អោយប្រុសៗ ធំៗគេអោយកាប់ ហើយតូចៗនិងដុំដីអោយម៉ត់ទៅបានគេស្រោចទឹ
កដាំដំណាំ។
ក៖ អញ្ចឹងដំដីអោយម៉ត់ស្រួយដាំ។ អញ្ចឹងអើ...តើការងារនិងគេប្រើអ៊ុំមួយថ្ងៃតើគេអោយអ៊ុំធ្វើ
ប៉ុន្មានម៉ោងដែល??
ខ៖ និយាយរួមទៅ គឺអត់មានពេលអោយអង្គុយពេលដឹកអីផង។ សំលុះត្រាតែដល់ម៉ោង, ដល់
ម៉ោងវៃជួងចឹងទៅ បានកុមារគេអោយទៅបើកបបរ។ បើកបបរ ហើយជុំគ្នាមួយម៉ោង ដូចថាចូ
លម៉ោង១២ ចឹងម៉ោង១១​ ម៉ង១២​ចឹង, ម៉ោងមួយចុះធ្វើការ ចាស! ហើយធ្វើចឹងវាដូចតែគ្នាទាំង
អស់និង,​ ចាសគឺធ្វើអញ្ចឹងដូចតែគ្នា, គឺសាហាវបំផុត, និយាយរួមទៅអត់មានការកក់ក្ដៅអត់
មានអ្វីទាំងអស់។ បីឆ្នាំ​ប្រាំបីខែ ម្ភៃថ្ងៃគឺអញ្ចឹងទាំងអស់។ ប៉ុន្តែយើងមានរបស់ហូប ប៉ុន្តែគេមិន
អោយយើងហូប។
ក៖ បាទត្រូវហើយ!
ខ៖ ចាស មានអ្នកតាមដានហើយមានអ្នកចាំលោបមើល មិនថាយប់មិនថាថ្ងៃ,​ ចាំយាមកាម។
ក៖ បាទ! ហើយតើអ៊ុំគិតថាអារម្មណ៏របស់អ៊ុំនៅពេលនិងតើពិបាកនៅក្នុងការរស់នៅដែរឬទេ
អ៊ុំនៅពេលនិង?? ដូចថាយើងរស់នៅក្នុងភាពភ័យខ្លាច តើអ៊ុំធ្លាប់មានអារម្មណ៏បែបនឹងដែលឬ
អត់??
ខ៖ ហ៊ីម...អារម្មណ៏មុនដំបូងគឺភ័យខ្លាច ស្លុត ដែលខ្ញុំ...ដល់ពេលរៀងយូរទៅគិតថា គេក៏អញ្ចឹងយើងក៏អញ្ចឹងដែល។ ដូចថាលែងភ័យលែងខ្លាច។ ហើយបើថាគ្រប់ ឃើញមនុស្សស្លាប់អីវា
ពេញទឹកពេញដីអស់ហើយ! ចាស ពីរនឹង ដូច អត់ ដូចអត់លែងសូវគិតវិញ ដូចថាស្លាប់រស់វា
រឿងធម្មតា! ដូចថាវាមើលឃើញនឹងភ្នែកអស់ហើយ អ្វីដែលខ្ញុំឆ្លងកាត់, អ្វីដែលគេអត់ឃើញខ្ញុំ
ឃើញអស់ហើយ។
ក៖ អញ្ចឹងតើនៅសម័យនឹងតើអ៊ុំធ្លាប់ដែលឃើញគេសម្លាប់មនុស្សដែលឬអត់??
ខ៖ ធ្លាប់! ធ្លាប់ឃើញ ប៉ុន្តែមិនឃើញគេអាកកទេ, ប៉ុន្តែធ្លាប់ឃើញគេចង។
ក៖ គេចង??
ខ៖ គែចងលណ្ខៈជាខ្សែពួកនឹងហូ!!
ក៖ បាទ!
ខ៖ ចាស! ចងលណ្ខៈដូចថាគេអូសកាត់ផ្ទះយើងចឹងគេអត់អោយយើងមើលផង! ប៉ន្តែដូចថា
យើងឃើញ! ហើយក៏យើងអត់ស្រែក ហើយក៏យើងចាត់ទុកថាជាធម្មតាសម្រាប់យើងដែល
ឃើញ ហើយចង គេចងរ៉ាប់រយនាក់ ហើយគេចងប្រហែលគេចងហើយ គេយកន្សែងចងភ្នែក
យកកន្សែងចងភ្នែកហើយ ដៃព័ទ្ធទទៅក្រោយទាំងអស់។ ខ្ញុំឃើញទាំងអស់ហើយរ៉ាប់រយនាក់
។ ហើយអត់ដឹងថាវាយកទៅបែកខាងណាខ្លះទេ​ប៉ុន្តែយើងឃើញអញ្ចឹង។ ហើយអ្នកដែលស្លា
ប់ដោយអត់អាហារខ្ញុំឃើញនៅនឹងមុខ។ មិនថាចាស់មិនថាក្មេងទេ។ ក្បាលជង្គុយដូច ដែល
គាត់អង្គុយទៅ...
ក៖ ធំជាងក្បាល??
ខ៖ អើ...ក្បាលជង្គុយនិងខ្ពស់ ហើយធំជាងក្បាល។ ចង់ជាងក្បាលទៅទៀត ពេលដែលអង្គុយ
បញ្ឃរចឹងទៅ។ ហើយដែលឃើញគាត់មែនទែនទៅ, មិនថាសត្វមិនថាដង្កូវមិនថាមរោមព្រះ
ជន្លែនគឺគាត់ហូបទាំងអស់! អ្វីដែលថាគេថាគេហាមហាត់, ឃើញរបស់លល្អដែលគេហាមឃា
ត់គេម្លាប់, គេសម្លាប់យើងអត់ហ៊ានទេ។ តែរបស់ដែលថាគេអត់ហាមឃត់គឺយើង! ដែលខ្លាចបំ
ផុតគឺត្រូវតែហូវ។ មរោមព្រះអីអស់នឹងគឺហូបអស់ហើយ។ ក៏ប៉ុន្តែយកទៅដុតទៅ​ មរោមព្រះយ
កទៅដុតទៅគឺអត់មានសាច់ទេ។ ឃើញធំៗដែលវា វាទៅនឹងនឹកឃើញថាឆ្ងាញ់ហើយ រស់ហើ
យ! ប៉ុន្តែយកទៅដុតមានតែទឹក ហើយនឹងសំបកទេ។ ហើយបើដង្កូវចែកនិងក៏មិនមានផង។
ហើយសូម្បីតែផ្លែន ក្អុក ខ្ទួយ ក្អាត់ អីវិន ក៏គ្មានដែលជំានន់និង។ គឺមនុស្សដែលរ៉ាប់លាននិង
គឺពាយអស់ គឺដោយសារទេអ្វី??
ក៖ អត់មានអ្វីហូប។ អញ្ចឹងក្រៅពីសម័យនិងក្រៅពីធ្វើអាដីតើមានធ្លាប់ធ្វើស្រែចំការអ្វីដែលរអ
ត់អ៊ុំ??
ខ៖ អត់ទេ! កុមារគេអត់អោយទៅធ្វើទេ។
ក៖ អញ្ចឹងតើតាំងពីក្មេងមកតើអ៊ុំចូលចិត្តលែងអ្វីជាងគេ? ដូចជាកាលដែលអ៊ុំនៅពីក្មេងតើអ៊ុំមា
នល្បែងអ្វីដែលអ៊ុំធ្លាប់លែងជាមួយនិងមិត្តភ័ក្ករបស់អ៊ុំហាស់??
ខ៖ អើ..
ក៖ សម័យនិងហាស់??
ខ៖ អូ..ខ្ញុំចូលចិត្តច្រើន! កាលដែលពីនៅកុមារខ្ញុំចូលចិត្តលែងផ្ទាត់កៅស៊ូរហើយនិងលែងតិះ
ហើយដល់ពេលខ្ញុំរៀនធំ ហើយរៀងឡើងថ្នាក់ខ្ពស់ ខ្ញុំចូលចិត្តលែងលោតអន្ទាក់។ ហើយដល់
ពេលដែលខ្ញុំពេញវ័យមែនទែនខ្ញុំចូលចិត្តបោះឈូង ហើយនិងលែងអង្គុញ។ ហើយ...
ក៖ ចុះ..??
ខ៖ ហើយនិងខ្ញុំចូលចិត្តច្រៀង។
ក៖ បាទ! អញ្ចឹងតើបទចរៀងតើអ៊ុំចេះតាំងពីពេលណាមកដែលអ៊ុំ?? នៅក្នុងសម័យណា?? តាំងពីអ៊ុំមានអាយុប្រាំបីឆ្នាំមកឬក៏យ៉ាងមិច??
ខ៖ អត់ទេ! ខ្ញុំអត់ចេះ, ខ្ញុំទើបតែចេះដូចថា៧៩អី, អើ...ដែលពីនឹងមកពីយើងអត់ចេះ! វាបង្កើត
បទចំរៀងថ្មីពួកវា។ ហើយវាអត់អោយច្រៀងបទពីដើមៗអញ្ចឹង។
ក៖ ពីសង្គម??
ខ៖ បទពីដើមៗអញ្ចឹងហើយខ្ញុំអត់ចេះទេ។ ទើបតែដល់ពី ៧៩មកគេមានបើកមានអីទៅ បាន
ខ្ញុំចេះ។ ហើយចេះ ចេះមិនច្រើនទេគ្រាន់តែលណ្ខៈចេះស្ដាប់ចេះច្រៀងចេះអីខ្លះៗបំពេរកូនអី
ចឹងទេ, ចាស!
ក៖ អញ្ចឹងតើនៅក្នុងគ្រុមគ្រួសាររបស់អ៊ុំមាននរណាម្នាក់ដែលពួកគាត់ចេះប្រើឧបករណ៏ភ្លែង
ហើយនិងតន្ដ្រីដែលនឹងអត់អ៊ុំ??
ខ៖ អត់ទេ៕
ក៖ អត់មានទេ! អញ្ចឹងផ្ទះដែលគេអោយអ៊ុំរស់នៅកាលពីសម័យប៉ុលពតគែអោយនៅនិងតើ ផ្ទះរបៀបមិចដែលអ៊ុំ??
ខ៖ អើ...វាមិនអោយយើងនៅទេ, វាជំលៀសយើងទៅដៃទទេទេណាស់??
ក៖ បាទអ៊ុំ។
ខ៖ ថាពីយកពីយើងពីខ្ញុំ! ខ្ញុំនៅរំចែកបីនឹង,​ហើយវាជំលៀសខ្ញុំដូជថាវាគៀរ គេហើយថាជំលៀ
សនិងគៀរអោយទៅនៅផ្សែងក្នុងព្រៃ, ហើយអោយទៅនៅព្រៃនឹង គឺទៅនៅក្រោមម្លប់ឈើ
សិន។
ក៖ អរ...!!
ខ៖ ហើយទៅបានពុកគាត់, ចេះកាប់ស្លឹកត្នោតស្លឹកអីនឹងយកមកដេរមកអីនឹងបានយកមក
ប៉្រក់ទៅជារោង។
ក៖ អញ្ចឹង។
ខ៖ ទៅជារោងនៅ។
ក៖ បាទ! អញ្ចឹងផ្ទះដែលនៅសាងសង់នឹងតើមានជាងដែលឬអត់អ៊ុំកាលនិង??
ខ៖ អត់ទេ ធ្វើដោយកូនចៅពុកម៉ែនឹង។
ក៖ អញ្ចឹងតើអ៊ុំមានបានជួយខ្លះៗនៅក្នុងការសាងសង់និងដែលឬអត់??
ខ៖ ជួយ! ជួយហុតជួយអី គាត់ប្រើដូចជាជួយហុតស្លឹកហុតអី។ ដងកណ្ដបអីបន្តិចបន្ទួច។
ក៖ អញ្ចឹងនៅក្នុងគ្រុមគ្រួសាររបស់អ៊ុំតើពួកគាត់មានចេះធ្វើអ្វីក្រៅពីស្រែចំការដែលឬអត់អ៊ុំ??
ខ៖ អត់ទេ!
ក៖ ដូចជាជំនាញណាមួយ.ហាស់?? ធ្វើចបធ្វើកណ្ដៀវអីចឹងហាស់??
ខ៖ អូ..! ឪពុករបស់ខ្ញុំគាត់អត់ទេ។ ឪពុករបស់ខ្ញុំកាលដែលពី.....! គាត់ធ្វើអី គេហៅថាធ្វើ​សន្ទុក
ដូចថាធ្វើជាមេឃុំពីដើមហាស់??
ក៖ បាទ សន្ទុក។ បាទ! អញ្ចឹងតើនៅក្នុងសម័យប៉ុលពតនឹងតើអ៊ុំបានហូបអី្វគ្រប់គ្រាន់ដែលឬ
អត់់??
ខ៖ អួយ...! អត់ទេ អត់គ្រប់ទាល់តែសោះ អត់គ្រប់គ្រាន់ទាល់តែសោះ។ សឹងតែ សឹងតែ បបរ
កន្លះស្លាបព្លារហើយទឹក។ ហើយអោយមានក្រប៉ោយនិង។ ក្រប៉ោយនិងប្រៀបដូចជាមួយការ
មួយការយើងសព្វថ្ងៃនឹងហាស់!!? មួយយើងដងទឹកពេញ។ វាអោយទឹកពេញ ប៉ុន្តែកាកបាន
តែកន្លះស្លាបព្រ្លាទេក្នុងមួយនាក់។ វាល់អោយ, អត់មានទៅដួសបានទេ, គឺវាវាល់អោយ។
ក៖ ហ៊ីម..! ចុះសំល្លៀកបំពាក់ហូ?? តើសំល្លៀកបំពាក់ដែលអ៊ុំស្លៀកនៅសម័យនិងតើលំបាក
ដែលឬអត់??
ខ៖ ហ៊ីម...លំបាកណាស់! លំបាកមែនទែន! មានសំល្លៀកមកឯណា យើងទៅទិញយើងទៅ
បើកណាបាន, វាបើកអោយបានពីកំប្លែរនិងមក ហើយពីកំប្លែរនិងមកលណ្ខៈដូចថា មិនមាន
ជាពណ៌ស្អាតទេ, បើថាខ្មៅគឺខ្មៅងងឹតមកម៉ង។ ទាំងខោទាំងអាវនឹងមកម៉ង។
ក៖ អញ្ចឹងអើយ...តើជីវិតរបស់អ៊ុំ គិតថាមានថ្ងៃមួយដែលអ៊ុំគិតថាពិបាកជាងគេ, តើអ៊ុំមានគិត
ថានៅថ្ងៃណា តើអ៊ុំមានចាំដែលឬអត់?? គេអោយអ៊ុំធ្វើអ្វីដែលអ៊ុំគិតថាវេទនាខ្លាំងហាស់??
ខ៖ ហ៊ីម....និយាយរួមទៅ អត់មានថ្ងៃណាដែលស្រួយផង! មានតែពិបាកខ្លាំងមានតែ, មានតែ
ជួនកាលនិងវាអត់មានអ្វីហូប។ និងហើយសំខាន់នឹងអត់មានអ្វីហូប ហើយនិងប្រើប៉ុនដោយ
ហើយមិនមែនថាមួយថ្ងៃនឹងទុកមួយថ្ងៃនឹងណា។ និយាយរួមទៅធ្វើចឹងរហូតទូទៅវាគ្រប់គ្នា៕
ចាស! ហើយបើសិនជាមិនធ្វើតាមគេមានវិធីដូចថា...គេចាប់យើងយកទៅសម្លាប់ យកទៅចង
យកទៅអីចឹងទៅ, កូនក្មេងនឹងគេចាប់ជំលៀសទៅឆ្ងាយអោយបាត់ពីកន្លែងនឹងហើយអត់ដឹង
ថាយកទៅណា, នឹងបើសិនជា...និយាយរួមទៅ អត់មានថ្ងៃណាដែលមានស៊េរីភាពផង។ គឺបី
ឆ្នាំនឹងវាប្រើតែចឹង។ អត់ហូបតែអញ្ចឹង។ អើ....
ក៖ ហាហា! អញ្ចឹងតើអ៊ុំអើ..លណ្ខៈថាតើអ៊ុំមានដឹងថាមូលហេតុអ្វីបានជាគេសម្លាប់មនុស្សទាំ
ងនឹងនីក្នុងសម័យនិង?? តើនៅសុខៗគេយកទៅសម្លាប់ឬក៏យើងធ្វើអ្វីខុសពីច្បាប់របស់គេឬ
ក៏យ៉ាងមិចដែលអ៊ុំ??
ខ៖ និយាយរួមទៅ, វាមិនថាគោលការណ៏របស់វាមិច។ គ្រាន់តែដឹងថា វាបើសិនជាយើងនាក់
ចេះដឹងអ្នក, មិនថាជាអ្នកចេះដឹងជ្រៅជ្រះអីទេ ដូចថាអ្នកដែលចេះអានអក្សរអានអីបង្រៀនកូ
នបង្រៀនអី គាត់ចង់បង្រៀន ឪពុកគាត់ចង់បង្រៀនចង់អី ដែលឪពុករបស់គាត់ធ្វើសន្ទុកពីដើ
មមកចេះដឹងអោយចេះដឹងក្នុងការតស៊ូនៅក្នុងជិតអអី។ គឺវាអត់ចង់ទុកមនុស្សចឹង! វាចង់ទុក
តែមនុស្សណាដែលវាប្រើបាន ហោកទៅលិចទៅកើត, ទៅបញ្ចារបានអោយអ្នកនោះធ្វើការ
អោយអ្នកនោះធ្វើការអី ក្រោកដំបូន្នានក្រោមអំណាច មានកំបិតមានអីវាចូលចិត្តមនុស្សចឹង។
ហើយបើយើងចេះដឹងហើយ, យើងចេះគិតចេះអីគឺពួកវាសម្លាប់, មិនដឹងថាគិតថាមិច។ ហើយ
វាយករបស់ដែលយើងធ្វើនិង កម្រាមយើងអត់អោយយើងហូបហើយ, ថាយើងជាចោរក្បត់ជា
តិអីចឹង! មិនដឹងថាវាគិតមិចយើងអត់យល់។ ខ្ញុំអត់យល់ ខ្ញុំអត់យល់មួយនិង។
ក៖ អញ្ចឹងតើនៅក្នុងសម័យនឹង អើ..រយៈបេល ៣ឆ្នាំប្រាំបីខែ២០ថ្ងៃនឹង អើ..តើអ៊ុំមានបានជួប
ឪពុកម្ដាយរបស់អ៊ុំដែលឬអត់??
ខ៖ ខ្ញុំបានជួប។ កាលណាដែឡយកម៉ែខ្ញុំទៅ, សម៉រភូមិចឹងម៉ែរបស់ខ្ញុំគាត់ជរាគាត់ចាស់។ ចឹង
ទៅអើ..ពួកវាមនុស្សចាស់ទៅធ្វើការអីមិនកើតទេ​ អោយមកមើលក្មេង អើអោយមកមើលក្មេង
នៅអើ...មកមើលក្មេងនៅកុមារ កន្លែងកុមារវិញ អោយចាស់ៗចឹងទៅសម៉រភូមិក្រោយវិញ។
និងហើយ, ដល់ពេលចឹងទៅខ្ញុំបានជួបគាត់។ ទៅបាន បានគាត់នឹងអើ...មើលកុមារតូចៗទៅ
ប៉ុន្តែខ្ញុំចេះបាន ដូចថាបានឃើញគាត់ចេះតែរត់មករកគាត់! គេបំបែកខ្ញុំអត់អោយនៅមែន! ខ្ញុំ
រៀងតើសតែពិតមែន។ យកគាត់មកធ្វើមេដោះអោយមើលតូចៗមែនតែខ្ញុំអាចនឹងជួបគាត់បា
នម្ដងមួយយាម។ វាឆ្លៀតឪកាសពេលបាយ ពេកបបរអីចឹងឆ្លៀតទៅជួបគ្នា, ជួបម៉ែរបស់ខ្ញុំ។
ក៖ អញ្ចឹងតើយើងអាចនិយាយគ្នាបានដែលឬអត់នៅពេលនិង??
ខ៖ និយាយបាន! ចង់និយាយថាបើនិយាយនិង លណ្ខៈដូចថាបានត្រឹមនិយាយថា មិនមែន
បានយូរអង្វែង, មិនបានសំនេះសំណាលសក្ខីភាពយើង, គ្រាន់តែថានឹកម៉ែអត់មានអ្វីហូប។ ប៉ុ
ននឹង​ ទៅវិញ។
ក៖ ចុះពេលដែលយប់ឡើងយើងដេកអញ្ចឹងតើមានបានទៅដេកអ្វីជាមួយនឹងឪពុកម្ដាយរបស់
យើងដែលឬអត់អ៊ុំ??
ខ៖ អត់ទេ! គេចាប់យើងយកទៅដាក់ជាមួយក្មេងដែលម៉ែឪអត់នៅ, ទៅជុំគ្នា។ អត់! អ្នកណា
ងាប់អីងាប់ទទៅ, អ្នកអតត់មានខោអាវអត់មានសំម្លៀកបំពាក់អី, មានតែមួយកំប្លែរដែលវាចែក
អោយនឹង។ ហើយគ្មានភ្ជួយដណ្ដប់ភ្ជួយអីទេ។
ក៖ ចុះការងារដែលអ៊ុំធ្វើនិង គេអោយធ្វើចាប់ពីម៉ោងប៉ុន្មានទៅ??
ខ៖ និយាយរួមទៅគឺដូចនឹងមនុស្សចាសចឹង តើម៉ោងប្រាំពីរឡើងវាអោយយើងរៀបចំហើយ៕
ក៖ អញ្ចឹងតើអ៊ុំក្រោកតាំងពីម៉ោងប៉ុន្មានដើម្បីរៀបចំនិង??
ខ៖ ហ៊ី...អត់ដឹងថាក្រាកម៉ោងប៉ុន្មានទេ, ដឹងតែថាវាវៃជួនគឺយើងត្រូវតែងើប។ ត្រូវតែងើបរវាស់
រវៃ បើមិនចឹងទេ គេគំរាម, គំរាម គេនៅយាមយើង ២៤ម៉ោង។ យាមអត់អោយយើងរត់ចេញ
គ្រប់ច្រក។ នៅក្នុងវត្តអូរម៉ានីនិងវាមានបីបួនច្រក។ ចឹងវាអ្នកណាដែលរៀងតើស។ ហើយតើស! វាអត់យកនៅតំបន់អូរម៉ានីនឹងទេ, វាទៅយកនៅអន្លង់វិល។ និងហើយយកមក
អោយយាមក្លោងទ្វារហ្នឹងឯង។ អញ្ចឹងយើងត្រូវ​សឹងតែថា ពេលណាដែលវាងើប, វាវៃជួងយើង
ត្រូវតែក្រោក។
ក៖ បាទ!
ខ៖ បើមិនចឹងទេ, យើងនឹងស្លាប់។
ក៖ អញ្ចឹងចង់អោយអ៊ុំរៀបរ៉ាប់ពីជីវិតរបស់អ៊ុំចាប់ពីក្មេងរហូតមកដល់ឪឡូវនេះ តើអ៊ុំធ្លាប់បាន
ឆ្លងកាត់អ្វីខ្លះដែលអ៊ុំ?? ដូចជាំអ៊ុំពីមួយសំណាក់កាលទៅមួយដំណាក់កាលចឹងហាស់??
ដូចពីក្មេងតើអ៊ុំធ្វើអ្វីចឹងហាស់?? រហូតមកដល់ឥឡូវនេះហាស់អ៊ុំ??
ខ៖ ហ៊ីម...!!
ក៖ ផ្លាស់ប្ដូរទៅណាខ្លះ??
ខ៖ ខ្ញុំបីបួនជំនាន់ហើយ។ ខ្ញុំកើតមកបួនជំនាន់ហើយ។ ក្នុងជំនាន់អើ...ពីជំនាន់ដែលមុនប៉ុល
ពតនឹងខ្ញុំវានៅតូចណាស់។ ក៏ឪពុកម្ដាយពិបាកនឹងឪពុកម្ដាយ! មុខរបរគាត់ឡើងត្នោតហើយ
នឹងធ្វើស្រែ។ និងហើយអោយកូន អោយបងបងនិងបានទៅរៀនខ្លះ។ ហើយទៅរៀននឹង..របៀបថាមិនបានចាយលុយអីទេនៅជំនាន់ហ្នឹង។ គ្រាន់តែដឹងថាលណ្ខៈ
គាត់បានត្រឹមទិញសៀវភៅហើយអោយបាយអោយអីហូប។ ចុះធ្វើស្រែហើយនិងឡើងត្នោត
សម្រាប់មនុស្សវាគ្មានអ្វីធូធាទេ។
ក៖ បាទហ្នឹងហើយអ៊ុំ៕
ខ៖ ហើយខ្ញុំចេះតែទៅតាមគេចឹងរហូត....។ រហូទដល់ខ្ញុំបានប្រាំបីប្រាំបួនឆ្នាំជំលៀសខ្ញុំទៅប៉ុ
លពតរហូត...ដល់តែពេលវេទនា ដូថថាបីឆ្នាំប្រាំបីខែមួយភ្លៃថ្ងៃនឹង ខ្ញុំបានឆ្លងកាត់លំបាកនិង
មករហូតមកដល់៧៩, ៧៩ហ្នឹងមកដល់....អើ បានឃើញសាលារៀនសាលាអីនឹងគេប៉ុន្តែកល
ណ្ខៈថាកំសត់៕ កំសត់ត្រង់ថា៖ អត់មានលុយកាក់អត់មានអ្នកចិញ្ចឹម។ ត្រូវការទទៅរៀនក៏ត្រូ
វការរកខ្លួនឯង។ ទៅរៀននឹង កាលនឹងគេហៅថាផ្សារដើមដូង។ ផ្សារដើមដូង ផ្សារចាក់សំរាម
និង ខ្ញុំទៅប៉េះឈូក។ ខ្ញុំទៅសុំស្លឹកឈូកដល់វាលកាប៉ាល់ហោះ ហើយខ្ញុំប៉េះផ្កាស្នោ ហើយប៉េះស្លឹកឈូក ត្រូតគ្នាយកទៅមកចងបាច់លលក់អោយអ្នកលក់នំបញ្ចុក។
ក៖ បាទ!
ខ៖ ហើយអោយក្រោកអោយទាន់ពេលវេលាយកទៅដាក់អោយគេនៅនឹងផ្ទះហ្នឹងហើយ! បានទៅរៀនកើត។ ហើយអត់មានឪពុកម្ដាយទេ! អស់ហើយពេលនេះ រហូតម៉ោង១១..និងខ្ញុំ
រៀននៅរំចែកបីគឺ នៅស្ទើរ ដល់តែពេលខ្ញុំចាប់ផ្ដើម ខ្ញុំឆ្លងស្ទឹងដើរទៅបាន វាវេទនាមែនទែន។
ឆ្លងស្ទឹងនិងបានន័យថា ជួនកាលនិងខ្ញុំអត់សូវហ៊ានដើរលើស្ពានថ្មទេ។ ហ្នឹងហើយ ខ្ញុំចុះកាត់
ស្ទឹង! ហើយកាលនឹងស្ទឹងទេកដាច់។ ដីខ្សាច់ហើយ មួយចង្កូរកណ្ដាល។ ចាស! ហើយកាល
ហ្នឹងខ្ញុំចូលចិត្តតើ, ទៅខ្ញុំចូលចិត្តតែដើរឆ្លងស្ទឹងជាមួយមិត្តភ័ក្ក ពីរបីនាក់នៅក្នុងភូមិជាមួយនិង
ក្នានឹង។ ដើរទៅខ្ញុំបានលាងដៃលាងជើង បានត្រជាក់ហើយក្បង់ទឹកនៅក្នុងស្ទឹងនឹង, ហើយ
ក្ដៅហែង, ម៉ោង ១១ បានចេញមកពីសាលា។ ហើយមិនដឹងថាឥឡូវនិងគេហៅថាស្អីទេ។ ពី
ដើមខ្ញុំទៅរៀននៅចុងស្ពានថ្មថ្មី គេហៅថាសាលាទីរួមខចេត្តហាស់!! តើឥឡីវដឹងទេថាគេដាក់
ថាសាលាអ្វីទេ?? គេដាក់ថាសាលាទីរួមខេត្តកាលពីជំនាន់ណឹង។ ហើយទៅខ្ញុំប្រឹងរៀនរហូត៕
ដល់ទេពេលឃើញថាខ្ញុំរត់លែងរួចហើយ។ ហើយកាន់តែទៅខ្ពស់ទៅ គេកាន់តែមានកង់ គេមានអើ..សំល្លៀកបំពាក់ល្អៗទៅ ហើយខ្ញុំក៏ប៉ោះបង់រៀនចោលទៅ។
ក៖ ចាទ!
ខ៖ ចាស! ហើយប៉ោះបង់រៀនចោលទៅ។ ហើយអត់មានកាលណឹងអត់មានមិនដឹងថាទៅរក
អ្វី, ដឹងតែថារក..បើនិយាយពីត្រកួនវិញគឺសប្បូរណាស់។ អត់ទាន់ដល់បុរីទេ, ពីបុរីទៅអូរម៉ានី
សុទតែស្រែ។
ក៖ បាទ!
ខ៖ ហើយខ្ញុំដើរប៉េះត្រកួនទូលមក។ ប៉េះផ្កាស្នោ ហើយកាលនឹងមានវៀតណាមច្រើនណាស់
មានវៀតណាមច្រើនណាស់។ ហើយខ្ញុំទៅប៉េះផ្កាស្នោ លបៗទៅ ហើយមិនមែនទៅតែម្នាក់ឯ
ងទេណាស់!?? លណ្ខៈជាភូមិហាស់ ទៅប៉េះផ្កាស្នោពណ្ដែតឡាំង។ ពេញឡាំងខ្ញុំទូលទៅលក់
ងើបពីយប់ដើរទៅផ្សារចាក់សំរាមផ្សារដើមដូង។ ហ្នឹងខ្ញុំឈប់រៀនហើយ។ ហើយយកមកបាន
កាលកាលនឹងបានតែអង្គរសំរូបនឹង, ងាអង្គរសំរូបណឹង។
ក៖ ពណ៌ក្រហមនឹងហីអ៊ុំ??
ខ៖ អើ អង្គរសំរូបនិង មានស្រូវពាក់កណ្ដាល!
ក៖ បាទ!
ខ៖ ហើយអង្គរពាក់កណ្ដាលនិង។ បានមួយកំប៉ុងអីចឹងទៅយកទៅដូរគេ, យើងលក់អាផ្កាស្នោ
និងបានអង្គរ, ហើយបានអង្គរនិងយើងយកទៅដូរជាអាហារអីមកតិចតូចចឹងមក។ ចិញ្ចឹមរហូ
ត។ ហើយដល់ពីនឹងរហូតដល់ពេលខ្ញុំការហើយក៏ខ្ញុំកំសត់ទៀតដែល។ ការហើយ, គ្រាន់តែ
ការហើយយើង! បាតដៃទទេសុទ។ ការជំនាន់និងគឺគេអត់សូវបានទៅចងដៃយើងទេ។​ វាអត់
ទាន់ចប់សង្គ្រាម។ ហើយខ្ញុំការក៏ខាតដែល ហើយដល់ពេលខាចចឹងទៅខ្ញុំជំពាក់គេ។ ការទៅ
ហើយអត់ដឹងថាបានអ្វីសងគេទេ សងតុគេ រហូតទៅស្រែ។ ហើយនឹងខ្ញុំចាប់ផ្ដើមបានកូនតូច
ហើយណាស់!?? ហើយប៉ាគេទៅស្រែបាត់ទៅ គេទៅចោលខ្ញុំ។ ខ្ញុំរកស៊ីចិញ្ចឹមកូនបណ្ដើរហើ
យខ្ញុំស៊ីឈ្នូលដកស្ទូងគេ។ ចិញ្ចឹមកូនបណ្ដើរអីបណ្ដើរ ហើយទុកកូននិងបងៗទៅ បងៗគេរៀ
ងធូធាជាងខ្ញុំ។ បងគេមានប្ដីហើយ។​ប្ដីគាត់ដូចជាមេជាងសំណង់ចឹងគេគ្រាន់ជាងខ្ញុំ។ ប្ដីធ្វើស្រែ។
ក៖ បាទ!
ខ៖ ហើយរហូតដល់បានបងរបស់ខ្ញុំគាត់នៅអាមេរិចនឹងកាលនិងគាត់នៅស្រឡាញ់បងប្អូន ទើ
បតែរយៈពេល ១០ឆ្នាំ។ ដូចថាគាត់ជឿតែម្ខាងៗ។
ក៖ បាទ!
ខ៖ ចាស!
ក៖ យល់ហើយអ៊ុំមួយនឹងហូ។
ខ៖ ហើយមុនដែលគាត់ជឿនិង! គាត់ស្រឡាញ់ស្មើរៗគ្នា។ គាត់អោយមកខ្ញុំនឹកឃើញថា..អើ..
អ្នកជិតខាងនិងគេបើកលក់ស្រាទាំងអស់។ ហើយខ្ញុំក៏នឹកឃើញថាអ៊ មានជីដូនមួយគេមាន
បាស់មានអឹមផ្លីមានអីចឹង នឹកឃើញថាបងអោយលុយបួនប្រាំនិងមកធ្វើហាងបើកហាងនឹងគេ
ហាងខារ៉ាអូខេ, អារបៀបដាក់ បឆ្ឆេះម៉ាស៊ីនដៃ, ហើយទៅពីរបទប្រាំរយ, ហើយទៅបង្កៀកប្អូន
បណកដើរហើយច្រៀងបណ្ដើរ។ ហើយរកឌីស ហើយរ៉ាប់រយឌីស ហើយវែកដើររកអោយបា
នពីរបទនិង ហើយបានតែប្រាំរយទេ។ យកមកចិញ្ចឹមកូន ហើយនិងផ្ដល់អោយទៅប្ដីនៅឯ
ស្រែហោក។ រហូតដល់តែពេលខ្ញុំឈើ ខ្ញុំឈើច្រើន ខ្ញុំឈើច្រើនណាស់រហូតដល់ខ្ញុំផ្លេរដីនិង
អោយគេតើ, ហើយបានខ្ញុំចេញមកនៅទីនេះ។ មកនៅកន្លែងនេះទៅបានខ្ញុំចូលកន្លែងព្រះយេ
ស៊ូវគ្រីស្ទ។ ហើយចូលទៅខ្ញុំសុខសប្បាយ ហើយល្អ, តែដល់ពេលដែលកូនខ្ញុំវាឈើទៅខ្ញុំទៅអ
ត់កើត។
ក៖ អើ....
ខ៖ ហើយសព្វថ្ងៃនេះត្រូវការមើលវាមើលថែវា។ ក្នុងមួយខែខ្ញុំចំណាយបួនប្រាំរយដុល្លាតែគេ
អត់ដឹងទេ។គ្រាន់តែវាប្រសៃប្រសាទ ហើយដុកទ័រពេទ្យឡូញមកមើលវារាល់ថ្ងៃ។ រហូតដល់វា
ជា ហើយខ្ញុំថាខ្ញុំអត់មានលទិ្ធភាពទេ។ កូនខ្ញុំវា...នេះហើយ ខ្ញុំអត់មានលទ្ធិភាពមើលវាទេ។ ខ្ញុំ
មើលវា ហើយធ្វើការអត់កើត។ ហើយគ្រប់គ្រងវាអត់កើតទេ, វាគិតតែដើរ។ ហើយដើរវាឃើញ
អាច់ឃើញអីវាស៊ីអញ្ចឹងទៅ ខ្ញុំទុកវាអត់កើត។ ហើយខ្ញុំក៏ដាច់ចិត្តនិយាយប្រាប់ប្រធានមណ្ឌល
ថាខ្ញុំអស់លទ្ធិភាពហើយ! ដល់ពេលយកទៅប្រធានមណ្ឌលគាត់អាណិតគេអោយដុកទ័រទទៅ
ពិនត្យនៅក្នុងសសៃឈាមនៅក្នងទឹកនោម, បីបួនរយនាក់នៅក្នុងស្រុកបវិលនឹងមានទាំងអស់
តែវាអត់មានសោះ។ ហើយទៅបានគេសន្មត់ថាវាប្រសៃប្រសាទបានយកវាមកព្យាបាលវិញ។
ជិតហួសពេល ហើយគេខឹងខ្ញុំគ្រប់គ្នា។ ប្រធានំណ្ឌលគាត់ថា ខ្ញុំយកទៅតែមួយខែគេពិនិត្យហ
ហើយ។ អត់មានហើយអោយខ្ញុំយកមកវិញ ហើយខ្ញុំថា៖ ខ្ញុំគ្រប់គ្រងវាអត់បានទេ ទុកវានៅនិ
ងហើយ ហើយមើលវាផង។ ហើយទៅគេចេះតែនិយាយថា វាទុកអត់កើត វាប្រសៃប្រសាទវា
ឡុកគេ គេអត់បានដេក!​ ខ្លាចគេវៃ។
ក៖ អើ ហ៊ើ។ ហ្នឹងហើយ!
ខ៖ ហើយទៅខ្ញុំក៏សម្រេចចិត្តយកវាមកព្យាបាល ដុកទ័រពេទ្យសង្កែ មួយខែពីររយ ជិតពីររយ តាំងវាហូបទាំងថ្នាំ​តែវាម្នាក់។
ក៖ បាទ!
ខ៖ ហើយខ្ញុំនៅទទួលបន្ទុកច្រើន។ ហ្នឹងនិយាយពីបច្ចុបន្បន្ននេះហាស់ ឥឡូវ ឡូវនេះហស់??
ក៖ បាទ!
ខ៖ ហើយខ្ញុំត្រូវការ ហើយប្ដីរបស់ខ្ញុំគាត់មានប្រាក់ខែតែមួយរយទេ។ ហើយខ្ញុំត្រូវកាប្រាំរយ រទៀតដើម្បីដោះស្រាយជីវភាពគ្រួសារ។ ខ្ញុំស្រឡាញ់កូន ខ្ញុំនឹកឃើញថាកូនខ្ញុំវាធំ។ ប៉ុន្តែ វាមិនមែនញ្ញៀនទេ ដូចលណ្ខៈថាកូនខ្ញុំវាផ្សុំ ដល់ពេលវាផ្សុំទៅ...!
ក៖ បាទ!
ខ៖ កូនរបស់ខ្ញុំវផ្សុំតើ។
ក៖​ បាទ! អញ្ចឹង បើអោយអ៊ុំប្រៀបធ្រៀបពីសម័យប៉ុលពតមកសម័យបច្ចុបន្បន្ន ដែលអ៊ុំនេះ...
តើអ៊ុំគិតថាមួយណា ហើយតើមានភាពខុសគ្នាយ៉ាងម៉េចដែលអ៊ុំ?? ពេលបច្ចុប្បន្នហើយពេល
សម័យប៉ុលពតតើអ៊ុំគិតថាខុសគ្នាបែបណាដែល??
ខ៖ ខុសគ្នាត្រង់តែថា..ពីមុខវាដូចថាវាពេញលេញ វាពិបាកពេញលេញទាំងអស់ ទាំងដើរទាំង
ហូបទាំងជួបជុំគ្នា គឺវាដាច់គ្រប់ជុ្រងទាំងអស់។ ប៉ុន្តែមកដល់សម័យនេះយើងមានសិទ្ធិសេរីភា
ព! យើងអាចរស់នៅក្នុងគ្រួសារបានក៏ប៉ុន្តែគ្រាន់តែថា...យើងបើសិនជាក្មេងៗគេមានសិទ្ធិសេរី
ភាពគេ អាចរក គេមានការងារគេមានរោងចក្រអី, ប៉ុន្តែបើសិនជាខ្ញុំដូចថាវៃប៉ុននេះហើយ អត់
មានការងារអីទៅធ្វើអីនឹងគេទៀតទេ។ ចាស! យើងហែល, យើងនៅក្មេងគឺយើងហែលតែភាព
លំបាក, ហើយយើងអត់បានរកទុក។ ពេលយើងនៅក្មេងយើងហត់យើងលំបាកហើយយើង
អត់បានរកទុកអញ្ចឹង ហើយដល់ពេល ចាស់ទៅក៏យើងនៅតែទុកដែល។ ទោះបីជាស្រុកសេរី
ក៏យើងពិបាក ព្រោះអីត្រូវការលុយ, ត្រូវការថ្នាំ ត្រូវការលុយដើម្បីព្យាបាល ហើយដល់ពេល
យើងវ័យប៉ុននេះហើយ..ពីក្មេងយើងជួបតែទុកទេ ស្រុកគេពិបាក, ហើយដល់ពេលដែលស្រុក
គេសេរីគឺយើងវ័យចាស់ទៅហើយ។ ហើយខ្ញុំក្នុងមួយឆាកជីវិតនិងគឺខ្ញុំអត់ដែលមានអើ..អត់ អ
ត់បានស្រណុក គឺលំបាករហូត រហូតមកដល់ឥឡូវនិង។
ក៖ អញ្ចឹងតើអ៊ុំធ្លាប់មានអារម្មណ៏ថាក្នុងជីវិតរបស់អ៊ុំមានពេលមួយដែលអ៊ុំគិតថាសប្បាយជាង
គេដែលឬអត់?? ជាថ្ងៃមួយដែលអ៊ុំគិតថា អ៊ុំមានអារម្មណ៏សប្បាយចិត្តហាស់?? នៅពេលដែ
លអ៊ុំមានកូន មានគ្រួសារ មានប្ដីឬក៏យ៉ាងមិច?? អ៊ុំបានរៀបការចឹងហាស់?? តើអ៊ុំ??
ខ៖ អើ....ប៉ុន្ដែដល់ពេលខ្ញុំគិតថា គិតម្យ៉ាងថា..ខ្ញុំគិតសប្បាយចិត្តមកម្យ៉ាងថាខ្ញុំមានកូនមានដី
មានប្ដីហើយមានផ្ទះមានសំបែងអីនៅ, ជុំគ្នាខ្ញុំសប្បាយម៉្យាង ពេលណាខ្ញុំនឹកឃើញខ្ញុំសប្បាយ
នឹកឃើញថាគ្រុមគ្រួសាររបស់ខ្ញុំបានជុំគ្នា។ ហើយនឹង..
ក៖ អញ្ចឹងតើអ៊ុំបានចូលសសាសនាចក្រនៃព្រះយេស៊ូវគ្រីស្ទនែពួកបរិសុទ្ធថ្ងៃចុងក្រោយដែល
តើមែនឬអត់អ៊ុំ??
ខ៖ បាន!! ខ្ញុំបានចូលខ្ញុំសប្បាយចិត្ត៕
ក៖ បាទ!
ខ៖ ខ្ញុំបានចូល ខ្ញុំនឹកឃើញថា មួយរយៈនិងគឺខ្ញុំសប្បាយចិត្តមែនទែន, ចាសគឺខ្ញុំសប្បាយចិត្ត
ត្រង់ថា៖ ខ្ញុំអត់គិតអ្វីទាំងអស់ កាលនឹងខ្ញុំភ្លឺស្វាងមែ​នទែន, ខ្ញុំភ្លឺស្វាង ហើយឆ្នាំមុនខ្ញុំបានទៅ
កាន់ឆ្នាំ, នឹងហើយកាន់ឆ្នាំ។ នឹងហើយខ្ញុំបានផុតទុកផុតទោស, ខ្ញុំរកកន្លែងសុខឃើញ តែនៅ
នៅទីបំផុតខ្ញុំមកទុកដដែល។ ខ្ញុំបានទុកដដែល ខ្ញុំបានតែមយយរយៈនឹងឯង។
ក៖ អញ្ចឹងតើមូលហេតុអ្វីបានជាធ្វើអោយអ៊ុំអសកម្មនៅពេលនិងហូ??
ខ៖ និយាយរួមទៅ ដូចថាដឹងស្រាប់ហើយ ដូចថាកូន..ដូចថាមិនមែនមកពីខ្ញុំទេគឺមកពីកូន! គឺ
កូនឈើហើយយើងទៅចោលវាយ៉ាងមិចកើត។ ទៅត្រូវនៅមើលវាដល់វាជា។ អញ្ចឹងយើងមិន
អាចទៅបាន,. មិនមែនថាយើង ឈើធម្មតាទេ, ឈើរបៀបថាយើងនៅចាំមើលវា ២៤ម៉ោង។
មានទុកធុរៈនៅក្នុងគ្រុមគ្រួសារ។
ក៖ ហើយអញ្ចឹងគឺដោយសារតែពិបាកក្នុងគ្រួសារមានកូនឈើអញ្ចឹងអ៊ុំ អត់អាចទៅបានតើមែ
នដែលឬទេអ៊ុំ??
ខ៖ ចាស!!
ក៖ ហើយចុះអើ..តែចង់បកទៅក្រោយវិញ ចង់សួរពីជីវិតសម័យប៉ុលពតហាអ៊ុំ??
ខ៖ ចាស!
ក៖ តើចប់ពីសម័យប៉ុលពតនិងតើបងប្អូនរបស់អ៊ុំតើបានជួបជុំគ្នាវិញទៀតដែលឬអត់??
ខ៖ ចាស! ដល់តែពេលចប់ពីសម័យប៉ុលពត អើ...គែអោយមកជុំគ្នា, ប៉ុន្ដែទំរាំតែអើ..នីជុំគ្នាពិ
បាកណាស់!! រង់ចាំ​ បងមកពីនេះបងមកពីនោះ ទំរាំតែបានជុំគ្នា!! បងប្អូនដែលមកពីឆ្ងាយៗដែ
លគេជំលៀសយកទៅសម៉រភូមិដែលឆ្ងាយៗនិងបានជុំគ្នាវិញ។
ក៖ អញ្ចឹងអើ...ថ្ងៃនេះខ្ញុំអស់ហើយ ហើយមានតែសំណួរប៉ុននឹងដែលចង់សួរអ៊ុំ៕ ហើយខ្ញុំសូម
អរគុណអ៊ុំណាស់។ ហើយជាចុងក្រាយអរគុណអ៊ុំសម្រាប់ការចំណាយពេលវេលារបស់អ៊ុំដើម្បី
អោយខ្ញុំធ្វើការសម្ភាសណាអ៊ុំ។ អញ្ចឹងហើយខ្ញុំសូមអ៊ុំធ្វើការថតរូបមួយសន្លឹកដែលចឹងហាស់អ៊ុំ
អរគុំច្រើន។